title: Tatjana Levina (meloja)

text: Levina oli mukana Atlantan olympialaisissa 1996 sekä 500 metrin kajakkikaksikoissa että -nelikoissa. Hän putosi kajakkikaksikoissa parinsa Inna Isakovan kanssa keräilyerien jälkeen, mutta Uzbekistan pääsi välieriin saakka kajakkinelikkojen kilpailussa. Levina kilpaili vuoden 1999 MM-kilpailuissa 1 000 metrin kajakkikaksikoissa, joissa maa oli seitsemäs, ja kolmea vuotta myöhemmin Sevillan kisoissa maansa yhdeksänneksi sijoittuneessa 200 metrin kajakkinelikkokilpailussa. Hän oli mukana Uzbekistanin joukkueessa samassa lajissa vielä vuoden 2003 maailmanmestaruuskilpailuissa, joissa joukkue oli kahdeksanneksi nopein.


title: Anni Kröger

text: Anna Gustava (Anni) Kröger (13. syyskuuta 1879 Kuopion maalaiskunta – 19. kesäkuuta 1972 Kuopio) oli suomalainen myymäläapulainen ja runoilija.


title: Anni Kröger

text: Krögerin vanhemmat olivat torppari Pekka Kröger ja Serafia Tiihonen. Hän opiskeli 1900–1902 Kuopion kauppaoppilaitoksessa.


title: Mylo Xyloto

text: Mylo Xyloto on brittibändi Coldplayn viides studioalbumi. Se julkaistiin maailmanlaajuisesti 24. lokakuuta 2011.


title: Mylo Xyloto

text: Albumin ensimmäinen single "Every Teadrop Is a Waterfall" julkaistiin 3. kesäkuuta, toinen single "Paradise" muutama kuukausi myöhemmin syyskuussa ja kolmas single "Charlie Brown" tammikuussa 2012. "Paradise" & "Every Teadrop Is a Waterfall" saivat yhteensä kolme Grammy-palkintoehdokkuutta.


title: Natalja Karimova

text: Natalja Valerjevna Karimova (; s. 28. helmikuuta 1974 Rostov-na-Donu) on venäläinen entinen ratapyöräilijä. Hän edusti seuratasolla Dynamo Rostov-na-Donua.


title: Natalja Karimova

text: Karimova osallistui olympialaisiin ensimmäistä kertaa Atlantassa 1996, jolloin hän oli takaa-ajon kymmenes. Hän voitti seuraavana vuonna MM-kilpailuissa kultaa pistekilpailusta ja hopeaa takaa-ajosta. Karimova oli vuoden 2000 olympialaisissa takaa-ajon yhdeksäs.


title: Tiede tutkimuskohteena

text: Tiede tutkimuskohteena: Filosofinen johdatus tieteentutkimukseen on vuonna 2004 ilmestynyt Mika Kiikerin ja Petri Ylikosken kirja. Teoksen julkaisi Gaudeamus.


title: Vihreä teoria

text: Vihreä teoria: Ympäristö yhteiskuntateorioissa on vuonna 2009 ilmestynyt Ilmo Massan toimittama kirja. Teoksen julkaisi Gaudeamus. Kirja tarkastelee yhteiskuntatieteiden ympäristöteorioita.


title: Kahden venheessä

text:
Kahden venheessä on suomalaisen Georg Malmsténin kokoelma-albumi vuodelta 2012.
Alkuperäiset savikiekot ovat vuosilta 1930–1942.


title: Hemiselluloosa

text: Hemiselluloosat ovat useista polysakkarideista kuten arabinoksylaanista koostuvia heteropolymeerejä, joita esiintyy kasvin soluseinissä yhdessä selluloosan sekä ligniinin kanssa. Puun solurakenteessa hemiselluloosa sijaitsee selluloosan muodostamien fibrillien seassa väliaineena, ja muodostaa ristisidoksia ligniinin kanssa, mikä vaikuttaa mm. soluseinän rakenteen joustavuuteen. Pitoisuudet vaihtelevat soluseinämän rakenteellisten osien välillä. Hemiselluloosan rakenne on amorfinen ja se on helposti hydrolysoitavissa entsyymien, happojen, tai emästen avulla. Hemiselluloosien tyyppi ja pitoisuudet vaihtelevat havu-ja lehtipuiden välillä. Erilaisia hemiselluloosatyyppejä ovat esimerkiksi ksylaani, glukuroksylaani, arabinoksylaani, glukomannaani ja ksyloglukaani. Hemiselluloosat rakentuvat monosakkarideista kuten ksyloosi, mannoosi, galaktoosi, ramnoosi, ja arabinoosi, jotka ovat D- ja L-pentoosi-, että heksoosiryhmien sokereita.


title: Tieteellisten vallankumousten rakenne

text: Tieteellisten vallankumousten rakenne () on tieteenfilosofi Thomas Kuhnin vuonna 1962 ilmestynyt kirja.


title: Perfect Strangers (täsmennyssivu)

text: Perfect Strangers voi viitata seuraaviin paikkoihin ja asioihin:


title: Fysiikka ja filosofia

text: Fysiikka ja filosofia: Modernin tieteen vallankumous () on fyysikko Werner Heisenbergin vuonna 1958 ilmestynyt kirja.


title: Hyveiden jäljillä

text: Hyveiden jäljillä: Moraaliteoreettinen tutkimus on Alasdair MacIntyren vuonna 1981 ilmestynyt kirja.


title: Euroopan lämpöaalto 2006

text: Euroopan lämpöaalto 2006 oli lämpöaalto, joka kesti kesäkuusta 2006 pääosin saman vuoden heinäkuun loppuun asti. Paikoin lämpöaalto kuitenkin jatkui pisimmillään jopa vuoden 2007 puolelle.


title: Euroopan lämpöaalto 2006

text: Vuoden 2006 lämpöaallossa rikottiin paljon ennätyksiä laajalla alueella Euroopasta. Kesällä 2006 ympäri Eurooppaa mitattiin eniten ennätyksiä koko lämpöaallon kestoajalta, jolloin mm. Belgiassa mitattiin korkeimmaksi lukemaksi 38,3 astetta, Isossa-Britanniassa 36,5 astetta ja Ranskassa 37,7 astetta 1. elokuuta, joka päihitti aiemman elokuun lämpöennätyksen. Lämpöaallossa seurasi paikoin runsasta kuivuutta ja pitkiä poutajaksoja kuten Tanskassa jossa aurinko paistoi heinäkuussa yhteensä 321 tuntia joka päihitti aiemman 290 auringonpaistetunnin ennätyksen, mutta paikoin seurasi puolestaan runsasta kosteutta ja ukkosia kuten Saksassa, jossa ukkosmyrskyistä tulikin suurin ongelma lämpöaallon aikana ja Ranskassa puolestaan kuivan ja lämpimän heinäkuun jälkeen elokuu oli ollut sateinen ja viileä.


title: Euroopan lämpöaalto 2006

text: Toisin kuin vuoden 2003 lämpöaalto, tämä aalto levisi myös Pohjoismaihin jossa se sai aikaan monin paikoin uusia lämpö- ja kuivuusennätyksiä. Ruotsissa mitattiin Lundin kaupungissa korkein heinäkuun keskilämpötila vuodesta 1859 lähtien ja Målillassa mitattiin koko lämpöaallon korkeimmaksi lukemaksi 34,2 astetta 6. heinäkuuta, se oli korkein mitattu lämpötila vuoden 1994 jälkeen, jolloin puolestaan mitattiin korkeimmaksi lukemaksi Kalmarissa ja Söderhamnissa 35,1 astetta. Suomessa koko kesän 2006 keskilämpötila oli 2 astetta vuosien 1971-2000 keskiarvon yläpuolella. Mitään merkittäviä lämpöennätyksiä ei rikottu Suomessa, mutta kuivuusennätyksiä rikottiin, sillä laajoilla alueilla ympäri Suomea satoi vähemmän kuin 75% keskimääräisestä sademäärästä ja mm. Jokioisilla, Kajaanissa ja Rovaniemellä se oli mittaushistorian kuivin kesä.


title: Euroopan lämpöaalto 2006

text: Syksy 2006 oli myös lämpöaallon johdosta erittäin lämmin koko Euroopan laajuisesti, sillä esimerkiksi Isossa-Britanniassa syyskuu oli jo mittaushistorian lämpimin ja sekä lokakuu että joulukuu olivat myös lämpimiä, mutta eivät rikkoneet ennätyksiä. Ranskassa syyskuu oli lämpimin 50 vuoteen, lokakuu ja marraskuu eivät kuitenkaan päihittäneet lämpöennätyksiä vaikka ne olivatkin myös lämpimiä. Puolassa monen muun Euroopan tavoin syyskuu oli erittäin lämmin, mutta myös kuiva, kuivuudesta huolimatta syyskuun alussa Puolan Kujavia-Pommerin voivodikunnassa riehui tornado, joka veti mukanansa muutamia satoja puita. Lokakuu 2006 oli Puolassa myös lämmin ja aurinkoinen, jolloin paistoi aurinko jopa noin 150 tuntia. Marraskuu oli samassa maassa lämpimin marraskuu 10 vuoteen.


title: Euroopan lämpöaalto 2006

text: Joulukuu 2006 oli koko Euroopassa ennätyslämmin, jolloin mm. Ranskassa rikottiin uusia lämpöennätyksiä, Isossa-Britanniassa se muodosti tammikuun ja helmikuun 2007 kanssa lämpimimmän mitatun talven talvesta 1868-1869 lähtien ja Venäjällä joulukuu 2006 oli tammikuun 2007 kanssa lämpimin koskaan mitattu kuukausi mm. Moskovassa, Pietarissa ja Kazanissa. Joulukuu 2006 oli myös Suomessa koko maanlaajuisesti lämpimin koskaan mitattu joulukuu ja yksittäisistä mittausasemista mm. Helsingin Kaisaniemessä se oli lämpimin joulukuu 4:n asteen keskilämpötilalla. Salossa mitattiin 6. joulukuuta myös uusi lämpöennätys, 10,8 astetta. Samainen lämpöaalto jatkui vuoden 2007 puolelle. Lämpöaalto taukosi kuitenkin vain Helmikuun ajaksi joka oli tavanomaista kylmempi kuukausi koko maassa mutta maaliskuussa lämpöennätyksien rikkoontuminen kuitenkin jatkui . Sää jatkui pieniä katkoja lukuun ottamatta selvästi tavanomaista lämpimämpänä yli kaksi ja puoli vuotta . Seuraavan kerran yhtä lämmintä oli vuodenvaihteessa 2013-2014


title: Euroopan lämpöaalto 2006

text: Heinäkuun 2006 lämpöaallon seurauksena, merivesien lämpötilat nousivat korkeammiksi kuin normaalisti, tästä seurasi puolestaan sitä että meren yllä kehittyi helpommin saderintamia, joita puolestaan pyöri elokuussa ympäri läntistä Eurooppaa. Met Office tiedotti 16. lokakuuta 2006 että koko kesä, eli toukokuusta syyskuuhun kestänyt ajanjakso oli kaikkein lämpimin mitä on koskaan mitattu, Central England temperature (CET):n mukaan koko kesän 16,2 asteen keskilämpötila oli 2 astetta vuosien 1961-1990 keskiarvoa lämpimämpi.


title: Keski-Afrikan vaakuna

text: Keski-Afrikan vaakuna on Keski-Afrikan tasavallan tunnus lipun, kansallislaulun ja moton ohella.


title: Keski-Afrikan vaakuna

text: Vaakunan kilven keskellä olevassa sydänkilvessä on maan kartta ja sen päällä tähti. Ensimmäisessä kentässä on norsun pää, toisessa kentässä apinanleipäpuu, kolmannessa kentässä kolme tähteä ja neljännessä käsi, joka edustaa ennen maan itsenäisyyttä afrikkalaisen väestön aseman parantamiseen pyrkinyttä järjestöä. Kilven yllä on nouseva aurinko ja molemmilla puolilla maan lippu.


title: Keski-Afrikan vaakuna

text: Nauhassa vaakunan alla on motto "Unité, Dignité, Travail". Vaakunan yläpuolella lukee "Zo Kwe Zo", suomeksi "ihminen on ihminen", mikä voidaan kääntää vapaammin "kaikki ihmiset ovat samanarvoisia".


title: Vita

text: Vita voi viitata seuraaviin asioihin:


title: Petri Nygårdin diskografia

text: Tämä on Petri Nygårdin diskografia.


title: Petri Nygårdin diskografia

text: Petri Nygårdin musiikkivideoita on katsottu YouTube-palvelussa yhteensä yli 51 miljoonaa kertaa .


title: Antero Vartia

text: Arvo Arnar Antero Vartia (s. 22. elokuuta 1980 Helsinki) on suomalainen poliitikko, yrittäjä, juontaja ja näyttelijä. Hänet valittiin vihreiden kansanedustajaksi eduskuntavaaleissa 2015. Koulutukseltaan Vartia on kauppatieteiden maisteri.


title: Antero Vartia

text: Antero Vartia syntyi 22. elokuuta 1980 Helsingissä islantilaisen äidin ja suomalaisen isän lapsena. Nuoruutensa hän asui Helsingin Länsi-Pakilassa. Vartialla on Suomen ja Islannin kaksoiskansalaisuus ja hän puhuu äidinkielenään islantia ja suomea.


title: Antero Vartia

text: Vartia kävi lukion Munkkiniemessä. Lukion jälkeen hän pääsi Helsingin kauppakorkeakouluun, jossa hän opiskeli yritysjuridiikkaa, kansantaloustiedettä ja johtamista. Opiskelujen aikana Vartia harjoitti yritystoimintaa ja matkusteli. Hän valmistui kauppatieteiden maisteriksi vuonna 2007.


title: Antero Vartia

text: Vartian setä Pentti Vartia on Elinkeinoelämän tutkimuslaitoksen ja Elinkeinoelämän valtuuskunnan entinen toimitusjohtaja.


title: Antero Vartia

text: Opiskeluaikoina Vartia myi matkamuistoja Helsingin Kauppatorilla. Valmistumisensa jälkeen vuonna 2007 hän perusti isänsä kanssa Helsingin Kaivopuistoon Mattolaituri-nimisen ravintolan, jonka omistajana hän toimii edelleen. Vuonna 2015 Vartia ja Jasper Pääkkönen perustivat Helsingin Hernesaareen sauna- ja ravintolakompleksi Löylyn, josta Vartia kuitenkin myi osuutensa Pääkköselle lokakuussa 2018.


title: Antero Vartia

text: Vartia näytteli 2000-luvun alussa "Salatut elämät" -sarjan Kuisma Savolaista. Hänellä on ollut roolit Aku Louhimiehen elokuvissa "8-pallo" (2013) ja "Tuntematon sotilas" (2017).


title: Antero Vartia

text: Keväällä 2012 Vartia valittiin koekuvausten jälkeen juontajaksi MTV3:n "Kadonneen jäljillä" -ohjelman kolmanteen tuotantokauteen yhdessä Jenni Pääskysaaren kanssa, vaikkei Vartialla ollut aiempaa juontajakokemusta. Hän jatkoi juontajana ohjelman neljännellä tuotantokaudella keväällä 2014 Eva Kelan kanssa.


title: Antero Vartia

text: Vuonna 2016 Vartia vieraili myös "Viikingit"-televisosarjassa pienessä roolissa.


title: Antero Vartia

text: Vartia oli jo nuorena kiinnostunut yhteiskunnasta ja erityisesti taloudesta, mutta puoluepolitiikkaan hän ei osallistunut. Vihreisiin hän liittyi vasta yli 30-vuotiaana.


title: Antero Vartia

text: Vartia tarjoutui itse vihreiden ehdokkaaksi vuoden 2014 europarlamenttivaaleihin. Juontajana ja näyttelijänä tunnetun Vartian kampanja sai runsaasti julkisuutta, ja hänen kampanjansa oli vaalien kolmanneksi kallein yli sadan tuhannen euron budjetilla. Kampanjassaan Vartia panosti erityisesti sosiaaliseen mediaan ja oli Turun yliopiston eduskuntatutkimuskeskuksen mukaan europarlamenttivaalien alla yksi aktiivisimmin Twitteriä käyttäneistä ehdokkaista.


title: Antero Vartia

text: Vartiaa veikattiin joissakin arvioissa jopa vaalien yllättäjäksi, mutta hän jäi lopulta 14 598 äänellä vihreiden listan viidenneksi eikä tullut valituksi.


title: Antero Vartia

text: Kevään 2015 eduskuntavaaleissa Vartia oli vihreiden ehdokkaana Helsingin vaalipiirissä. Myös näissä vaaleissa Vartia panosti erityisesti sähköiseen kampanjointiin: noin 20 000 euron vaalibudjetista neljännes kului sosiaalisen median kampanjointiin. Vartian kampanja sai tukijoikseen monia näkyviä politiikan, kulttuurin ja viihteen vaikuttajia kuten Osmo Soininvaara, Jasper Pääkkönen ja Armi Toivanen.


title: Antero Vartia

text: Vartian kampanjan keskeisiä teemoja olivat ilmastonmuutoksen torjunta "energiaremontin" avulla, työn verotuksen laskeminen, sosiaaliturvan uudistaminen perustulon avulla sekä valtion verotulojen lisääminen lakkauttamalla ympäristölle haitallisia verotukia. Amnestyn eduskuntavaalikampanjassa Vartia ilmoitti tukevansa naisiin kohdistuvan väkivallan torjumista, pakolaisten olojen parantamista ja translain uudistamista. Vartia osallistui myös Naisasialiitto Unionin feministiset vaalit -eduskuntakampanjaan ja ilmoitti tukevansa muun muassa vanhemmuuden kustannusten jakamista työnantajien kesken.


title: Antero Vartia

text: Vartia sai 6 859 henkilökohtaista ääntä ja hänet valittiin kansanedustajaksi. Vartian äänimäärä oli kolmanneksi suurin Helsingin vaalipiirin vihreistä ehdokkaista.


title: Antero Vartia

text: Antero Vartia aloitti vihreän eduskuntaryhmän kansanedustajana 22. huhtikuuta 2015. Ylen vaalikonevastausten perusteella Vartia on valituista kansanedustajista liberaalein. Kansanedustajana Vartia korostaa koulutuksensa ja yrittäjätaustansa tuomaa talous- ja työllisyyspolitiikan tuntemusta.


title: Antero Vartia

text: Eduskunnassa Vartia on ajanut apteekkien kilpailurajoitusten purkamista. Joulukuussa 2015 Vartia ja ekonomisti Mikko Kiesiläinen julkaisivat apteekkeja käsittelevän raportin, jonka mukaan apteekkialan avaamisella kilpailulle voitaisiin saavuttaa 87 miljoonan euron säästöt yhteiskunnalle. Vartia ei aio lähteä ehdolle eduskuntavaaleissa 2019.


title: Alaskankleitonia

text: Alaskankleitonia ("Claytonia sibirica", syn. "Montia sibirica") on pienikukkainen ruohokasvi hetekaalikasvien ("Montiaceae") heimossa, aiemmin luokittelun mukaan portulakkakasvien ("Portulacaceae") heimossa. Kasvia viljellään myös koristekasvina.


title: Alaskankleitonia

text: Yksivuotinen alaskankleitonia kasvaa 15–30 senttimetriä korkeaksi. Koko kasvi on kalju. Ehyet, möyheät lehdet ovat korvakkeellisia, korvakkeet ovat kalvomaisia. Aluslehdet ovat pitkäruotisia. Lehtilapa on 2–5 cm pitkä, puikea tai suippo sekä suippotyvinen ja -kärkinen. Leveitä, ruodittomia varsilehtiä on tavallisesti kaksi kappaletta ja ne sijaitsevat varressa vastakkain. Alaskankleitonian kukinto on melko monikukkainen viuhko. Kukkaperät ovat 2–3 cm pitkiä, ja ne pitenevät hedelmävaihessa. Aivan kukan alapuolella on kaksi verholehtimäistä ylälehteä. Kaksineuvoiset kukat ovat noin 15 mm leveitä. Kukan kehä on teriömäinen. Lanttokärkisiä kehälehtiä on viisi kappaletta ja ne ovat väriltään valkoisia tai vaaleanpunaisia ja punasuonisia. Emiö on yhdislehtinen. Suomessa alaskankleitonia kukkii kesä-syyskuussa. Hedelmä on pitkittäisraoilla avautuva kota. Siemeniä on kolme kappaletta.


title: Alaskankleitonia

text: Alaskankleitoniasta tavataan sekä itusilmullisia että itusilmuttomia rotuja. Kaikki Suomessa tavattavat kasvit kuuluvat itusilmuttomaan nimirotuun (var. "sibirica").


title: Alaskankleitonia

text: Alkujaan alaskankleitonia on kotoisin Pohjois-Amerikan länsiosista ja Itä-Aasiasta. Koristekasvina laji on levinnyt luontoon monin paikoin Euroopassa. Suomessa alaskankleitoniaa voi satunnaisesti tavata viljelykarkulaisena eri puolilta maata. Suurin osa havainnoista keskittyy Etelä-Suomeen, mutta lajia on tavattu luonnosta Raahen korkeudelta saakka.


title: Alaskankleitonia

text: Alaskankleitonia suosii kosteita kasvupaikkoja. Suomessa alaskankleitonia kasvaa viljelykarkulaisena lehtomaisissa puistoissa ja pihojen lähipensaikoissa.


title: Alaskankleitonia

text: Alaskankleitonia viljellään puutarhojen koristekasvina.


title: Ukkomansikka

text: Ukkomansikka ("Fragaria moschata", aiemmin "Fragaria muricata" ) on mansikkalaji, jota on viljelty marjakasvina.


title: Ukkomansikka

text: Ukkomansikka kasvaa 15–35 senttimetriä korkeaksi. Se tekee niukasti melko paksuja rönsyjä. Lehdet muodostuvat kolmesta ruodittomasta lehdykästä. Lehdykät ovat 5–10 cm pitkiä, päältä himmeän vaaleanvihreitä, usein ryppyisiä ja molemmin puolin karvaisia. Myös pitkähköt lehtiruodit ovat karvaisia. Ukkomansikan kukat ovat lehtiä pidemmän kukintovarren latvassa. Ne ovat yksineuvoisia eli joko hede- tai emikukkia, ja kasvi on kaksikotinen, eli yhdessä yksilössä on vain jompiakumpia kukkia. Kukka on 2–3 cm leveä, sen valkoiset terälehdet ovat noin yhden senttimetrin pitkiä. Ukkomansikan niin sanottu marja eli turvonnut kukkapohjus on kooltaan 1–2 cm, verenpunainen ja pähkylätön. Marjoja ei kehity yhden sukupuolen kasvustoissa.


title: Ukkomansikka

text: Ukkomansikkaa tavataan Euroopassa, keskisestä Keski-Euroopasta ja Pohjoismaiden eteläpuolelta Itä-Eurooppaan ja Venäjälle. Pohjoisin esiintymä on Norjan pohjoisrannikolla. Pohjoismaissa ukkomansikka ei kasva alkuperäisenä. Sen kasvupaikkoja ovat esimerkiksi pihat, puutarhat ja puistot.


title: Ukkomansikka

text: Suomessa ukkomansikkaa on tavattu luonnonvaraisena Etelä-Lapin korkeudelle asti. Eteläisimmässä osassa maata se on melko yleinen tai yleinen, erityisesti Varsinais-Suomi–Uusimaa–Etelä-Karjala-vyöhykkeellä ja Etelä-Hämeessä. Se on suurimmaksi osaksi vakiintunut tulokaskasvi levinneisyysalueellaan. Ukkomansikka on Suomessa vanha marjakasvi, jota on viljelty ennen amerikkalaisperäistä risteymämansikkaa puutarhamansikkaa ("Fragaria" × "ananassa"). Ukkomansikka kasvaa viljelyjäänteenä tai -karkulaisena vanhoilla pihoilla, puutarhoissa, puistoissa ja asutuksen lähimetsissä.


title: HMS Acasta (1912)

text: HMS Acasta oli Britannian Kuninkaallisen laivaston Acasta-luokan hävittäjä.


title: HMS Acasta (1912)

text: "HMS Acasta" liitettiin palvelukseen otettaessa 4. hävittäjälaivueeseen, jonka mukana alus siirtyi ensimmäisen maailmansodan alkaessa Suureen laivastoon. Se siirtyi kesällä 1916 edelleen laivueen mukaan Humberiin, josta se edelleen siirtyi vuoden lopulla Portsmouthiin ja keväällä 1917 Devonportiin.


title: HMS Acasta (1912)

text: Alus myytiin romutettavaksi 9. toukokuuta 1921.


title: HMS Achates (1912)

text: HMS Achates oli Britannian Kuninkaallisen laivaston Acasta-luokan hävittäjä.


title: HMS Achates (1912)

text: "HMS Achates" liitettiin palvelukseen otettaessa 4. hävittäjälaivueeseen, jonka mukana alus siirtyi ensimmäisen maailmansodan alkaessa Suureen laivastoon. Se siirtyi kesällä 1916 edelleen laivueen mukaan Humberiin, josta se edelleen siirtyi vuoden lopulla Portsmouthiin ja keväällä 1917 Devonportiin.


title: HMS Achates (1912)


title: HMS Acheron (1911)

text: HMS Acheron (viirinumerot H00 (6.12.1914-1.1.1918), H02 (1918-1919) ja H05) oli Britannian Kuninkaallisen laivaston Acheron-luokan hävittäjä.


title: HMS Acheron (1911)

text: Alus tilattiin John I. Thornycroft and Companyltä Woolstonista osana vuosien 1910-1911 laivasto-ohjelmaa. Sen köli laskettiin 30. syyskuuta 1910 ja alus laskettiin vesille 27. kesäkuuta 1911. Alus valmistui vielä samana vuonna marraskuussa.


title: HMS Acheron (1911)

text: Palvelukseen otettaessa "HMS Acheron" liitettiin 1. hävittäjälaivueeseen, jonka mukana se liitettiin 1914 Suureen laivastoon ensimmäisen maailmansodan puhjetessa. Alus osallistui "HMS Fearlessin" alaisuudessa laivueensa mukana Heligolandin taisteluun 28. elokuuta 1914 ja 24. tammikuuta 1915 "HMS Auroran" johdolla Doggermatalikon taisteluun. Alus osallistui laivueensa mukana Skagerrakin taisteluun 31. toukokuuta 1916.


title: HMS Acheron (1911)

text: Alus osallistui 10. maaliskuuta 1915 "HMS Attackin" ja "HMS Arielin" kanssa Saksan keisarikunnan laivaston sukellusveneen "SM U-12" upottamiseen. Alus siirrettiin 1917 3. taistelulaivalaivueen mukana Välimerelle.


title: HMS Acheron (1911)

text: Alus myytiin 9. toukokuuta 1921 Wardille romutettavaksi ja se myytiin edelleen 20. syyskuuta 1923 J. J. Kingille.


title: Merityräkki

text: Merityräkki ("Euphorbia paralias") on tyräkkilaji, joka kasvaa Euroopassa merenrantadyyneillä.


title: Merityräkki

text: Merityräkki on tyvestään haarova ruoho, joka kasvaa 20–60 senttimetriä korkeaksi. Sen varsi on möyheä, kalju ja sinivihreä. Lehdet ovat muodoltaan ehyet, vaihdellen pitkulaisen soikeasta pyöreään. Ylälehdet ovat pyöreimpiä. Merityräkin sarjamainen latvakukinto on 3–6-säteinen. Kukkien pikarimaisten suojusten sisällä sijaitsevat pienet hede- ja emikukat sekä munuaismaisia mesiäisiä. Hedelmänä on kota, joka on kooltaan 4 x 5 millimetriä.


title: Merityräkki

text: Merityräkkiä tavataan Euroopassa Britteinsaarilla, Keski-, Etelä- ja Itä-Euroopassa, muissa maanosissa Pohjois-Afrikassa, Länsi-Aasiassa sekä levinneenä Australiassa.


title: Juri Lutsenko

text: Juri Vitaliyovytš Lutsenko (, s. 1964 Rivne) on ukrainalainen poliitikko, sisäministeri 2005–2006 ja 2007–2010 Tymošenkon, Jehanurovin ja Janukovytšin hallituksissa.


title: Juri Lutsenko

text: Lutsenko valmistui 1989 sähköinsinööriksi Lvivistä. Hän oli pitkäaikainen Ukrainan sosialistisen puolueen jäsen ja, Rivnen alueen parlamentin jäsen 1994– ja Radan jäsen 2002 lähtien. Vuodesta 2000 lähtien hän oli Kutšmaa vastaan kampanjoivan liikkeen johdossa. Oranssin vallankumouksen aikana Lutsenko oli sosialistisen puolueen johtaja Oleksandr Morozin tavoin Juštšenkon tukijoita. Vuonna 2005 hän nousi sisäministeriksi Tymošenkon hallitukseen. Sisäministerinä hän järjesti Alueiden puolueen entisen Donetskin alueen kuvernöörin Borys Kolesnikovin pidätyksen ja yritti saada oligarkki Rinat Ahmetovia tuomiolle. Kummatkin vapautettiin. Hallituskriisin ja Tymošenkon eron jälkeen Lutsenko piti paikkansa. Hän jatkoi kampanjaa korruptiosta syytettyjä virkamiehiä vastaan ja erotti syksyllä 2000 miliisin työntekijää.


title: Juri Lutsenko

text: Vuoden 2006 vaalikampanjassa Lutsenko kampanjoi Alueiden puolueen johtaja Janukovitšia vastaan sekä nosti rikossyytteitä myös Julija Tymošenkon blokin poliitikkoja vastaan. Kesällä 2006, pitkällisen poliittisen kriisin jälkeen, Lutsenko rikkoi välinsä Moroziin ja puolueeseen, Morozin siirryttyä Alueiden puolueen tueksi ja Radan puhemieheksi. Tästä huolimatta Lutsenko liittyi Janukovytšin hallitukseen kahden viikon kuluttua sen perustamisesta entiseen asemaansa sisäministeriksi. 1. joulukuuta 2006 Rada erotti Lutsenkon, jolla kaavailtiin Ukrainan turvallisuuspalvelu SBU:n johtajan paikkaa, ja nimitti hänen tilalleen Vasyl Tsuškon. Presidentti nimitti kuitenkin SBU:n johtoon Valentyn Nalyvaytšenkon.


title: Juri Lutsenko

text:
Joulukuussa 2006 Lutsenko perusti "Kansan itsepuolustus" -puolueen. Lehdistössä kutsuttiin puoluetta presidentinhallinnon luomaksi ja Juštšenkon ystävä David Žvanian rahoittamaksi. Huhtikuussa 2007 puolue liittoutui Eteenpäin Ukraina!:n ja Žvanian johtaman Kristillisdemokraattisen liiton kanssa. Kesällä ilmoitettiin kymmenen puolueen "demokraattisen voimien" blokista Meidän Ukrainamme – Kansan itsepuolustus, johon tulivat mukaan myös Juštšenko Meidän Ukrainamme, Kansanliike, Kansanpuolue, "Sobor", "Pora", Isänmaan puolustajien liitto ja Nationalistien kongressi. Syksyn 2007 vaaleissa lista sai 14,15 % äänistä ja jäi kolmanneksi.
Blokki ilmoitti liittoutuvansa Julija Tymošenkon blokin kanssa. Hallitus saatiin muodostettua joulukuuhun mennessä, ja Lutsenko palasi sisäministeriksi.


title: Juri Lutsenko

text: Ukrainan poliittinen kriisi paheni syyskuussa 2008 kun BJuT, Alueiden puolue, kommunistit ja Lytvynin blokki siirsivät presidentiltä valtaoikeuksia parlamentille ja helpottivat valtionpäämiehen erottamista. Presidentin puolue Meidän Ukrainamme veti tukensa hallitukselta, mutta Lutsenkon puolue jätti kuitenkin äänestämästä hallitusta vastaan.


title: Juri Lutsenko

text: Toukokuussa 2009 Lutsenko oli mukana skandaalissa, kun hänen kerrottiin tapelleen humalassa Frankfurtin kentällä saksalaisia poliiseja vastaan poikansa kanssa. Hän vältti erottamisen.


title: Juri Lutsenko

text: 25. tammikuuta 2010 Alueiden puolue vaati Lutsenkon eroa. Syyksi sanottiin että hän oli puuttunut ministerinä vaalien toimeenpanoon viime presidentinvaalien yhteydessä. Rada erotti hänet 28. tammikuuta. Samana päivänä pääministeri Tymošenko kuitenkin nimitti hänet ensimmäiseksi varasisäministeriksi ja siten virkaatekeväksi sisäministeriksi. Seuraavana päivänä presidentti Juštšenko erotti Lutsenkon kansallisesta turvallisuus- ja puolustusneuvostosta.


title: Juri Lutsenko

text: Helmikuussa 2010 Viktor Janukovytšista tuli maan uusi presidentti.


title: Juri Lutsenko

text: Marraskuussa 2010 Ukrainan yleinen syyttäjä avasi rikosjutun Lutsenkoa vastaan virka-aseman väärinkäytöstä ja kavalluksista ja asetti hänet kotiarestiin. 27. helmikuuta 2012 Lutsenko tuomittiin neljän vuoden vankeuteen.


title: Juri Lutsenko

text: Presidentti Janukovytš armahti Lutsenkon kansainvälisten vetoomusten jälkeen 7. huhtikuuta 2013.


title: Juri Lutsenko

text: Marraskuussa 2013 Lutsenkosta tuli yksi Euromaidanin organisoijista. 11. tammikuuta 2014 hän joutui sairaalahoitoon pommi-iskua suunnitelleiden äärioikeistolaisten tuomitsemista seuranneissa levottomuuksissa.


title: Juri Lutsenko

text: Kesäkuussa presidentti Petro Porošenko nimitti Lutsenkon neuvonantajakseen. 27. elokuuta 2014 Lutsenko valittiin Petro Porošenkon blokki -puolueen (entinen Solidaarisuus) johtoon.


title: Camden (New Jersey)

text: Camden on kaupunki Yhdysvalloissa, New Jerseyn osavaltiossa. Se on Camdenin piirikunnan pääkaupunki, ja siellä oli 77 344 asukasta vuonna 2010. Se sijaitsee Delawarejoen itärannalla vastapäätä Philadelphian miljoonakaupungin keskustaa. Se oli aikoinaan menestyvä teollisuuskaupunki, mutta on taantunut yhdeksi Yhdysvaltain köyhimmistä ja vaarallisimmista kaupungeista.


title: Camden (New Jersey)

text: Camdenin alue asutettiin ensimmäisen kerran 1681. Camdenista tuli varsinainen asutuskeskus vasta 1773, kun ensimmäisen asukkaan William Cooperin jälkeläinen Jacob Cooper suunnitteli kaavan ja nimesi alueen Camdenin brittiläisen Camdenin jaarlin, Charles Prattin mukaan. Siitä tuli oma paikallishallinnollinen yksikkönsä 1828. Sen merkitys alkoi pian kasvaa, kun Camdenin–Amboyn rautatie valmistui. Kaupungista tuli 1844 piirikuntansa pääkaupunki.


title: Camden (New Jersey)

text: Camden jäi Philadelphian varjoon, mutta sekin pystyi houkuttelemaan kaupunkiin huomattavasti teollisuutta. Vuonna 1891 parikymmentä vuotta aiemmin perustetusta pienestä yrityksestä tuli Campbell Soup Company, ja vuonna 1899 New York Shipbuilding Corporation aloitti toimintansa. Sen telakalla työskenteli pian 5 000 työläistä. Eldridge R. Johnson perusti 1901 Victor Talking Machine Companyn, joka yhdistyi myöhemmin RCA:n kanssa. Camden kehittyi klassiseksi teollisuuskaupungiksi. 1930-luvun lama vaikutti hieman Camdeniin, mutta kaupunki kukoisti jälleen toisen maailmansodan aikana. Tuolloin pelkästään New York Shipbuilding Corporationin palveluksessa oli 47 000 ihmistä.


title: Camden (New Jersey)

text: Sodan jälkeen alueen kehitys alkoi keskittyä Camdenin esikaupunkeihin, kuten Cherry Hilliin. Monet kaupan ja teollisuuden toimijat jättivät kaupungin ja samalla väkiluku alkoi pienentyä. Vuonna 1950 Camdenin väkiluku oli 124 555, mutta se alkoi siitä laskea nopeasti. Myös väestön rakenne alkoi muuttua, kun kaupunkiin alkoi sodan jälkeen tulvia afroamerikkalaisia ja puertoricolaisia. Kaupungissa syttyivät vuonna 1971 neljä päivää kestäneet mellakat, kun poliisi oli ampunut puertoricolaisen miehen. Camden alkoi köyhtyä, ja sen tulotaso oli vuonna 1990 selvästi koko maan ja osavaltion keskitasoa matalampi. Jopa kolmannes asukkaista eli köyhyydessä. Samalla Camdenista tuli yksi Yhdysvaltojen vaarallisimmista kaupungeista: esimerkiksi vuonna 2003 FBI:n väkivalta- ja omaisuusrikostilastojen perusteella Camden oli Yhdysvaltain vaarallisin kaupunki.


title: Camden (New Jersey)

text: Runoilija Walt Whitman vietti elämänsä parikymmentä viimeistä vuotta Camdenissä. Hänen mukaansa on nimetty Camdenin eteläpuolelta Delawarejoen yli Philadelphiaan kulkeva silta.


title: KDM Absalon

text: KDM Absalon (runkonumero L16) on Tanskan laivaston palveluksessa oleva Absalon-luokan fregatti. Alus on nimetty tanskalaisen piispan Absalonin (1128-1201) mukaan.


title: KDM Absalon

text: Alus tilattiin Odense Staalskibsværft Munkebosta Odensesta. Sen köli laskettiin 28. marraskuuta 2003, vaikka rakennustyöt oli aloitettu jo 30. huhtikuuta. Alus laskettiin vesille 25. helmikuuta 2004 ja se valmistui 19. lokakuuta.


title: KDM Absalon

text: Aluksen aseistusta täydennettiin 2007 asentamalla sille kaksi 35 millimetrin LvSa M/04 CIWS -lähi-ilmatorjuntajärjestelmää, neljä Sea Gnat Mk36 sukellusveneentorjuntaheitintä, kaksi Mk32 Mod 14 torpedoputkea MU-90 M/04 sukellusveneentorjuntatorpedoille. Aluksella on myös tilat (900 neliömetriä) kahdelle LCP-tyyppiselle maihinnousualukselle, kahdelle Agusta-Westland EH-101 helikopterille ja joukolle miinoja.


title: KDM Absalon

text: Alus on Somalian rannikolla suojaamassa liikennettä merirosvoilta ja joutui muun muassa helmikuussa 2012 tulitaisteluun merirosvojen kanssa.


title: KDM Absalon

text:
Fregatti Absalon on vieraillut Suomessa vuonna 2010 laivastovierailuna. Silloin se osallistui Suomen isännöimiin "Northern Coasts" -merisotaharjoituksiin.
Alus käytti Tahkoluodon satamaa Porissa.


title: North American B-45 Tornado

text: North American B-45 Tornado oli yhdysvaltalainen suihkumoottoreilla varustettu pommikone. Siinä oli suorat puolisuunnikkaan muotoiset, niin kutsutut trapetsin muotoiset siivet, sekä neljä siipiin ripustettua suihkumoottoria. Kaksi moottoria sijaitsi samassa moottorikehdossa. Yhdysvaltain stratigiset ilmavoimat (SAC) käyttivät konetta, mutta paremmat koneet, kuten Boeing B-47 Stratojet sekä B-52 Stratofortress, syrjäyttivät sen nopeasti.


title: North American B-45 Tornado

text: Konetyyppi oli ensimmäinen ydinpommituksiin pystyvä suihkukone. Siinä oli neljän hengen miehistö. B-45 Tornadon kanssa sarjatuotantotilauksesta kilpaili Convairin XB-46, mutta jälkimmäinen hävisi tarjouskilpailun. B-45 Tornadon ensilento tapahtui 17. maaliskuuta 1947 ja esittely 24. helmikuuta 1948. Palvelusura kesti kymmenen vuoden ajan, 1950–1959. Tornadoa valmistettiin kaikkiaan 143 koneyksilöä, joista sarjatuotannon pommitusversiota (A ja C) 107 kappaletta ja RB-45C -tiedusteluversiota 33 kappaletta.


title: North American B-45 Tornado

text: 1950-luvun lopulta lähtien kykenivät ydinpommituksiin myös nopeat taisteluhävittäjät aina F-86 Sabresta lähtien. Tornadon hyötykuorma oli arviolta 22 000 paunaa (lb) eli noin 10 000 kg. Konetyyppiä käytettiin myös tiedusteluun ja valokuvaukseen, sillä se kykeni lentämään korkealla. Nämä versiot tunnettiin RB-45:na, ja ne osallistuivat Korean sotaan. Koneilla suoritettiin myös Itä-Euroopan alueen ilmatiedusteluja.


Stoalaisuus: Tiedon, tunteiden ja hyvän elämän filosofia on vuonna 2004 ilmestynyt kirja stoalaisuudesta. Teoksen ovat toimittaneet Teija Kaarakainen ja Jari Kaukua. Sen on julkaissut Gaudeamus. Kirja sisältää myös Senecan tekstin "Suuttumuksesta" ja Epiktetoksen "Käsikirjan". Suomennokset ovat Marke Ahosen.


title: Iskelmä Ankkuri

text: Iskelmä Ankkuri on vuonna 2002 Iskelmä-ketjuun liittynyt, Meri-Lapissa kuuluva paikallisradio, jonka omistaa Bauer Media Oy:n omistama Kaimax Media Oy. Iskelmän ohjelmiston lisäksi asemalta voi kuunnella paikallisuutisia ja kaksi kertaa arkipäivisin tulevaa paikallismakasiinia (klo 13:30 ja 17:30). Ennen Iskelmä-ketjuun liittymistä aseman nimi oli Radioankkuri. Iskelmä Ankkurin toimitus sijaitsee nykyään Oulun Isokadulla Iskelmä Oulun, Radio Pookin ja Radio City Oulun kanssa samassa rakennuksessa.


title: Iskelmä Ankkuri

text: Iskelmä Ankkuri lopetti väliaikaisesti toimintansa muutamaksi vuodeksi vuoden 2006 lopulla, kun asema ei saanut toimilupaa. Vuoteen 2006 loppuun asti kanava toimi taajuudella 98,8 MHz ja sen kuuluvuusalue kattoi kaikki Meri-Lapin kunnat. Se kuitenkin palasi takaisin eetteriin kesällä 2009 Kemiin taajuudelle 95,0 MHz ja myöhemmin syksyllä Tornioon taajuudelle 106,4 MHz teknisten toimilupien voimin. Kemin 50 watin lähetin sijaitsi Kemin keskustassa ammattikoulun katolla ja Tornion 50 watin lähetin Torpin vesitornin päällä.


title: Iskelmä Ankkuri

text: Iskelmä Ankkuri sai jälleen pysyvän toimiluvan valtioneuvostolta kaudelle 2012-2019 vuonna 2011. Tämän seurauksena 30.3.2012 asema sulki Tornion lähettimen ja koko Tornion taajuuden (106.4 MHz). Kemin lähetin siirrettiin Tornion Laivakankaan Digitan radioasemalle ja lähettimen voimakkuutta nostettiin 50 watista yhteen kilowattiin. Entisestä Kemin taajuudesta (95,0 MHz) tuli näin ollen kanavan virallinen taajuus koko Meri-Lapissa. Kuuluvuusalue laajentui merkittävästi, kun Kemin ja Tornion ohella kanavaa pystyi kuuntelemaan myös muissa Meri-Lapin ympäryskunnissa.


title: Iskelmä Ankkuri

text: Nykyään kanavalla on yhteinen mediamyynti ja markkinointi Iskelmä Oulun kanssa.


title: Iskelmä Ankkuri

text: Kanava kuuluu myös koko Meri-Lapissa Soneran Kaapeli-TV-verkossa taajuudella 99,3 MHz.


title: Iskelmä Ankkuri

text: Tornio: 95,0 MHz (Kaapelissa: 99,3 MHz)


title: Äänekosken Kaupunkisanomat

text: Äänekosken Kaupunkisanomat (ÄKS) on Äänekoskella ilmestyvä yksityinen ja itsenäinen ilmaisjakelulehti, jonka ensimmäinen numero ilmestyi maaliskuussa 2011. Normaalisti joka toinen viikko keskiviikkoisin ilmestyvä ÄKS on aikakauslehtityyppinen, leikattu tabloid. Lehden levikki on 11 400 ja se jaetaan ilmaiseksi kaikkiin koteihin sekä yrityksiin Äänekoskella, Suolahdessa, Sumiaisissa, Konginkankaalla ja osin myös Uuraisilla. ÄKSällä on myös omat, aktiivisesti päivitettävät nettisivut.


title: Äänekosken Kaupunkisanomat

text: Lehden päätoimittajana toimii Marjo Steffansson. Osakeyhtiön toimitusjohtaja on Pirjo Hakkarainen. Äänekoskelaissyntyinen toimittaja Timo Harakka toimi hallituksen puheenjohtajana, kunnes luopui tehtävästä ja omistuksistaan lähdettyään eurovaaliehdokkaaksi syksyllä 2013. Harakka palasi omistajaksi myöhemmin.


title: Äänekosken Kaupunkisanomat

text: Edellisten lisäksi ÄKSän perustajiin ja omistajiin kuuluvat muun muassa toimittajat Terho Vuorinen ja Teijo Piilonen ja kirjailija Reijo Honkonen.


title: Äänekosken Kaupunkisanomat

text: Syksyllä 2011 ÄKS järjesti äänestyksen kaikkien aikojen äänekoskelaisesta. Kaupungin satavuotisjuhlien kunniaksi järjestetyn äänestyksen voitti elokuvaohjaaja Mikko Niskanen. Viiden kärkeen sijoittuivat keihäänheittäjä Jorma Kinnunen, teollisuusmies Kalle Piilonen, toisen polven keihäsmies Kimmo Kinnunen sekä Timo Harakka.


title: Radikaali paha

text: Radikaali paha on vuonna 2004 ilmestynyt kirja, joka sisältää velvollisuusetiikkaa edustaneen Immanuel Kantin kirjoituksen ”radikaalista pahasta”, ihmisen mahdollisuudesta toimia vastoin velvollisuuttaan. Teoksen julkaisi Loki-Kirjat.


title: Lesothon vaakuna

text: Lesothon vaakuna on Lesothon tunnus lipun, kansallislaulun ja moton ohella. Se otettiin käyttöön vuonna 1966.


title: Lesothon vaakuna

text: Kilvessä on krokotiili, joka on Lesothon hallitsijasuvun tunnus. Kilven takana on strutsin sulkia ja perinteisiä eteläisen Afrikan aseita. Vaakunan jalusta kuvaa Thaba Bosiu -vuorta, jonne hallitsija Moshoeshoe on haudattu. Kilvenkannattajina on kaksi hevosta. Vaakunassa on motto "Khotso, Pula, Nala", suomeksi "Rauha, sade, yltäkylläisyys".


title: Iskelmä Oulu

text: Iskelmä Oulu on vuonna 2002 Iskelmä-ketjuun liittynyt, Pohjois-Pohjanmaalla toimiva paikallisradio, jonka omistaa Bauer Media Oy:n omistama Kaimax Media Oy. Ennen Iskelmä-ketjuun liittymistä aseman nimi oli Radioasema Q. Iskelmä Oulun toimitus sijaitsee Oulun Isokadulla Iskelmä Ankkurin, Radio Pookin ja Radio City Oulun kanssa samassa rakennuksessa.


title: Iskelmä Oulu

text: Kanavalla on yhteinen mediamyynti ja markkinointi Iskelmä Ankkurin kanssa.


title: Iskelmä Oulu

text: Kanavaa voi kuunella Oulun alueella myös Telian Kaapeli-TV-verkossa taajuudella 89,4 MHz sekä DNA:n kaapelissa taajuudella 95,5 MHz).


title: Iskelmä Oulu

text: 20.6.2012 Iskelmä Oulun lähetykset aloitettiin Digitan Kiimingin radio- ja tv-asemalta ja samalla aseman lähettimen voimakkuutta nostettiin yhdestä kilowatista kolmeen kilowattiin. Näin ollen kanavan kuuluvuusalue laajentui Oulun alueella merkittävästi ja vanhat lähetykset Digitan Oulun Nokelan radioasemalla päättyivät.


title: Iskelmä Oulu

text: Taajuudet eri paikkakunnilla:


title: Dixi

text: Dixi oli saksalaisen, Eisenachissa sijainneen Fahrzeugfabrich Eisenachin, sittemmin Dixi-Werke AG:n vuosina 1904–1928 valmistama automerkki.


title: Dixi

text: Fahrzeugfabrik Eisenach oli aloittanut Wartburg-merkkisten autojen valmistuksen vuonna 1898. Vuonna 1904 autojen merkiksi tuli Dixi, mikä tarkoittaa sananmukaisesti ”olen puhunut”. Ensimmäiset Dixi-mallit olivat S12, jossa oli akseliveto, sekä ketjuvetoinen T17. Näiden jälkeen esiteltiin vielä lukuisia muita malleja ennen ensimmäisen maailmansodan puhkeamista. Autoista tuli suosittuja, sillä ne olivat vankkarakenteisia ja hyvin viimeisteltyjä. Britanniassa autot myytiin nimellä Leander ja Ranskassa Regina-nimisinä. Vuonna 1914 esiteltiin pienikokoinen malli B1, jossa oli 14-hevosvoimainen 1 320-kuutioinen moottori. Tätä mallia valmistettiin vielä sodan jälkeenkin.


title: Dixi

text: Vuonna 1922 yritys joutui rautatievaunuja valmistaneen Gothaer Waggonfabrikin haltuun. Dixit menestyivät erinomaisesti AVUS-moottoriradalla vuonna 1922 järjestetyissä kilpa-ajoissa ottaen ensimmäisen, toisen ja neljännen sijan. Vuonna 1927 valmistettiin muutamia kuusisylinterisellä, 60-hevosvoimaisella moottorilla varustettuja malleja. Seuraavana vuonna autoissa oli 40-hevosvoimainen, kuusisylinterinen moottori, joka oli sama kuin Cykloneissa.


title: Dixi

text: Viimeinen Dixi-niminen auto oli 15-hevosvoimainen Austin Sevenin lisenssillä valmistettu malli. Aluksi se oli saatavana pelkästään roadsterina, mutta myöhemmin valikoimaan lisättiin myös kaksi- ja nelipaikkaiset muunnelmat. Luotettavasta autosta tuli pian erittäin suosittu kotimarkkinoillaan. Vuoden 1928 lopulla BMW osti Dixin tehtaat ja jatkoi mallin tuotantoa nimellä BMW-Dixi.


title: Alla Džiojeva

text: Allæ Džioty (, , s. 1949) on eteläossetialainen poliitikko, joka toimi opetusministerinä 2002–2008. Hän otti osaa vuoden 2011 presidentinvaaleihin, joiden tuloksen korkein oikeus mitätöi.


title: Alla Džiojeva

text: Džioty opiskeli Odessan yliopistossa ja opetti Tskhinvalissa venäjän kieltä ja kirjallisuutta ja toimi koulun rehtorina.


title: Alla Džiojeva

text: Džioty tuki Eduard Kokoitya, joka nimitti hänet opetusministeriksi 2002. Kokoity erotti hänet 2008, minkä jälkeen häntä vastaan nostettiin syytteitä ja hänet asetettiin kotiarestiin.


title: Alla Džiojeva

text: Džioty asettui presidenttiehdokkaaksi vuoden 2011 vaaleihin. Ensimmäisellä 13. marraskuuta kierroksella hän sai 25,37 % äänistä ja hätätilaministeri Anatoli Bibyly 25,44 %. Toisella kierroksella 27. marraskuuta Džioty sai 58,9 % äänistä.


title: Alla Džiojeva

text: Virallisia tuloksia ei julkaistu, koska vaalien jälkeen hallitseva Yhtenäisyys-puolue syytti Džiotya äänestäjien pelottelusta ja äänten ostamisesta. Etelä-Ossetian korkein oikeus päätti kahden päivän päästä peruuttaa vaalien tuloksen, ja määräsi uudet vaalit maaliskuun 25. päivälle. Päätöksen jälkeen Tskhinvalissa oli mielenosoituksia. Väistyvä presidentti Eduard Kokoity erotti ennen kautensa päättymistä korkeimman oikeuden presidentin ja yleisen syyttäjän, mutta parlamentti kumosi tämän.


title: Alla Džiojeva

text: Džioty ilmoitti boikotoivansa laittomina pitämiään uusia vaaleja ja vaati virkaatekevää presidenttiä Vadim Brovtsevia luovuttamaan vallan hänelle.


title: Alla Džiojeva

text: 9. helmikuuta 2012 Etelä-Ossetian poliisi haki Džiotya kuulusteluihin, jolloin hän sai sairauskohtauksen ja joutui sairaalaan. Venäläinen iltapäivälehti Life News kertoi Džiotyn kollegoiden kertoneen, että naamioituneet miehet pahoinpitelivät hänet. Maan sisäministeri kielsi tämän.


title: Alla Džiojeva

text: Bibyly ilmoitti helmikuussa, ettei ota osaa uuteen vaaliin.


title: Horisontti (täsmennyssivu)

text: Horisontti tarkoittaa muun muassa seuraavia asioita:


title: Klingberg

text: Klingberg voi viitata seuraaviin henkilöihin:


title: Knopfler

text: Knopfler voi viitata seuraaviin henkilöihin:


title: HMS Attack (1911)

text: HMS Attack (viirinumerot H14 (6.12.1914–1.9.1915) ja H86) oli Britannian Kuninkaallisen laivaston Acheron-luokan hävittäjä.


title: HMS Attack (1911)

text: Alus tilattiin Yarrow and Companyltä Scotstounista telakkanumerolla 1297 osana vuosien 1910–1911 laivasto-ohjelmaa. Sen köli laskettiin 10. syyskuuta 1910 ja alus laskettiin vesille 12. joulukuuta 1911. Alus valmistui toukokuussa 1912.


title: HMS Attack (1911)

text: Palvelukseen otettaessa "HMS Attack" liitettiin 1. hävittäjälaivueeseen, jonka mukana se liitettiin 1914 Suureen laivastoon ensimmäisen maailmansodan puhjetessa. Alus osallistui "HMS Fearlessin" alaisuudessa laivueensa mukana Helgolandin taisteluun 28. elokuuta 1914 ja "HMS Auroran" johdolla 24. tammikuuta 1915 Doggermatalikon taisteluun, jossa se oli vara-amiraali Beattyn lippulaivana hetken taisteluristeilijä "HMS Lionin" vaurioiduttua ja ennen vara-amiraalin siirtymistä "HMS Princess Royalille". Alus osallistui laivueensa mukana Skagerrakin taisteluun 31. toukokuuta 1916.


title: HMS Attack (1911)

text: Alus osallistui 10. maaliskuuta 1915 "HMS Acheronin" ja "HMS Arielin" kanssa Saksan keisarikunnan laivaston sukellusveneen "SM U-12" upottamiseen. Alus siirrettiin 1917 3. taistelulaivalaivueen mukana Välimerelle.


title: HMS Attack (1911)

text: Saksan keisarikunnan sukellusvene "SM UC-34" torpedoi 30. joulukuuta 1917 Aleksandrian edustalla joukkojenkuljetusalus "SS Aragonin", jolloin "HMS Attack" ja aseistettu troolari "HMS Points Castle" pelastivat uppoavalta alukselta eloonjääneitä. "HMS Attackiin" osui joko toinen torpedo tai sitten se ajoi miinaan, joka upotti aluksen vieden mukanaan 10 miestä.


title: George Friedman

text: George Friedman on yhdysvaltalainen yhteiskuntatieteilijä ja tiedusteluyhtiö Stratforin perustaja.


title: George Friedman

text: Unkarissa syntyneen Friedmanin vanhemmat selviytyivät toisen maailmansodan juutalaisvainoista, ja perhe pakeni Yhdysvaltoihin 1950-luvun alussa Itävallan kautta. Hänen isänsä oli syntynyt silloisen Ukrainan alueella 1912. Friedman vietti lapsuutensa New Yorkissa. Hän suoritti bachelortutkinnon City University of New Yorkin City Collegessa ja on väitellyt tohtoriksi Cornellin yliopistosta. Hän toimi 20 vuotta opettajana Dickinsonin Collegessa Pennsylvaniassa.


title: My Everything

text: My Everything "(DBR 005)" on suomalaisen rockyhtye Superchristin single joka julkaistiin Suomessa 4. toukokuuta 2006. Se oli yhtyeen ensimmäisen studioalbumin, "Colorgunin", kolmas single. Yhtyeen laulaja-kitaristi Mikko Lohenoja nauhoitti My Everythingin, kuten yhtä kappaletta lukuun ottamatta muutkin "Colorgunin" kappaleet, Barbiewire-studiolla eli yhtyeen silloisella treenikämpällä Helsingin Kaapelitehtaalla.


title: My Everything

text: Singlen toisena raitana on yhtyeen "Colorgun" -albumin kiertueelta Tavastia-klubin keikalta 5. tammikuuta 2006 taltioitu versio ainoastaan omakustannekasetilla "Rockisdead.com" julkaistusta kappaleesta "MTV Is All You Need". Kappale oli aikoinaan myös sovitettu jamipohjalta yhtyeen keikalla Tavastia-klubilla päivälleen viisi vuotta aiemmin. Singlen CD-painoksella on mukana CD-ROM -raitana lyhennetty 20 minuutin versio monikamerakuvalla tallennetusta kokopitkästä "BEHOLD! Superchrist Live Explosion!" (2006) -livetaltioinnista samaiselta Tavastia-klubin keikalta. Tallenteella esiintyy vierailevana laulajana Sydän, sydän -yhtyeen Tuomas Skopa.


title: My Everything

text: "My Everything" on Superchristin yksi tunnetuimmista kappaleista. Singlestä tehtiin CD-painos kauppoihin, ja se sijoittui julkaisuviikollaan toukokuussa 2006 Suomen virallisen singlelistan sijalle 11.CD-painoksella olevan CD-ROM -videoraidan "BEHOLD! Superchrist Live Explosion!" (lyhyt versio) kappaleet:"My Everything" -kappaleen musiikkivideon on ohjannut ja leikannut yhtyeen laulaja-kitaristi Mikko Lohenoja. Video hyödyntää materiaalinaan ainoastaan erilaisia kuvapankkien kuvitusvideoita joko sellaisenaan tai useina päällekkäisinä Chroma key -kollaaseina, ja yhtye ei esiinny itse lainkaan kuvissa.


title: Arvo Summanen

text: Arvo Summanen (8. tammikuuta 1928 Kivennapa – 29. maaliskuuta 2006 Helsinki) oli suomalainen Brondan vintin taiteilijaryhmään 1950-luvulla kuulunut taidemaalari.


title: Arvo Summanen

text:
Summanen saapui perheensä mukana evakkona Okeroisiin lähelle Lahtea. Muutettuaan Helsinkiin hän opiskeli Taideteollisessa oppilaitoksessa 1948–1950 ja Taideakatemian koulussa 1951–1954.
Summanen kuului 1950-luvulla Brondan vintin taiteilijoihin ja hän piti ensimmäiset näyttelynsä 1959. Vuonna 1970 Summanen muutti Meilahteen Villa Furunäsin taiteilijataloon jossa hän asui loppuelämänsä ajan. Summanen sai valtion taiteilijaeläkkeen 1991.


title: Arvo Summanen

text: Viimeisen näyttelynsä Summanen piti 2002, mutta hän jatkoi vaikeasta sairaudesta huolimatta maalaamista viimeisiin elinpäiviinsä saakka.


title: Lasse Marttinen

text: Lasse Marttinen (25. syyskuuta 1926 Helsinki – 28. marraskuuta 2007 Espoo) oli suomalainen Brondan vintin taiteilijaryhmään 1950-luvulla kuulunut taidemaalari.


title: Lasse Marttinen

text: Marttinen opiskeli Suomen Taideakatemian koulussa 1946–1948 ja Vapaassa Taidekoulussa 1947–1949. Hän oli mukana perustamassa vuosina 1953–1959 toiminutta Brondan vintin taiteilijaryhmää. Marttinen toimi myös muusikkona 1946–1956 ja lavastajana 1955–1960. Hän ohjasi myös taidekerhoja ja perusti 1968 Espoon Taidekoulun jossa hän toimi opettajana.


title: Lasse Marttinen

text: Marttinen oli 1940-luvulla myös nuortenlehti Kimmon päätoimittajana ja hän piirsi jonkin aikaa kahta lehdessä ilmestynyttä sarjakuvaa ("Kimmo" ja "Janne Jännäri").


title: Lasse Marttinen

text: Marttinen maalasi maisemia ja hän teki myös virallisia muotokuvia. Marttisen teoksia on muun muassa Tampereen nykytaiteen museossa, Amos Andersonin taidemuseossa, Oulun taidemuseossa sekä Nelimarkka-museossa.


title: Kaipala

text: Kaipala () on kylä Leningradin alueen Jaaman piirin Ahokylän kunnassa. Se sijaitsee Sumajoen varrella viisi kilometriä Ahokylästä luoteeseen. 2000-luvun alussa kylässä oli 75 asukasta.


title: Kaipala

text: Sumajoen rannalla kaksi kilometriä Kaipalasta luoteeseen on sijainnut novgorodilaisten 1100-luvulla rakentama maavallin ja kaivannon suojaama muinaislinna. Sen sisällä tehdyissä kaivauksissa on löydetty asuin- ja talousrakennusten jäänteitä, merkkejä raudantuotannosta, metalliesineitä, koruja ja slaavilaisperäisten saviastioiden kappaleita. Linnoitus tuhoutui ilmeisesti vuosina 1240–1241, jolloin Saksalainen ritarikunta hyökkäsi alueelle.


title: Kaipala

text: Vuonna 1500 Kaipalan kylä kuului Novgorodin Vatjan viidenneksen Kaprion kihlakunnan Ratsinan pogostaan. Jo tuolloin siellä sijaitsi läänitystilallisen hovi, joka on merkitty myös 1600-luvun ruotsalaisajan karttoihin. Vuonna 1796 Paavali I lahjoitti Kaipalan kartanon paroni Rotkirchille. Siitä on säilynyt uudelleen rakennettu päärakennus ja osa puistoa. Kaipalassa on myös puisen tsasounan (mahdollisesti vuosina 1713–1714 rakennetun entisen kirkon) raunio. Kattilan vatjalaisalueen lähellä sijainneen kylän asukkaat olivat venäläisiä.


title: Kaipala

text: Inkerissä on ollut myös kaksi muuta "Kaibolovo"-nimistä kylää, toinen Kurkolanniemellä Kosemkinassa (suom. "Kaipaala") ja toinen Liissilän seurakunnassa (suom. "Kaipala" tai "Kaipola").


title: Kaibolovo

text: Kaibolovo tarkoittaa seuraavia asioita:


title: Poolopaita

text: Poolopaita on korkeakauluksinen paita. Kaulus voidaan pitää joko kaksinkerroin tai avata auki suojaamaan kaulaa.


title: Lullu Woldstedt-Buch

text: Julia Olga Maria (Lullu) Woldstedt-Buch (4. tammikuuta 1883 Pietari – 7. tammikuuta 1965 Helsinki) oli suomalainen opettaja ja ruotsin kielellä kirjoittanut kirjailija.


title: Lullu Woldstedt-Buch

text: Woldstedt-Buchin vanhemmat olivat Fredrik Vilhelm Woldstedt ja Aina Helena Tawaststjerna. Hän oli naimisissa Hans Robert Viktor Buchin kanssa.


title: Lullu Woldstedt-Buch

text: Woldstedt-Buch valmistui 1899 Privata svenska fruntimmerskolanista. Hän opiskeli 1893–1901 Helsingin orkesterikoulussa ja suoritti 1907 laulunopettajatutkinnon sekä kävi 1912–1913 ruotsalaisen alakoulunopettajaseminaarin. Woldstedt-Buch toimi kansakoulun- ja laulunopettajana. Hän oli Tidning för Musik -lehden toimitussihteeri 1913–1916 ja toimi Dagens press- ja Hufvudstadsbladet-lehtien kirjeenvaihtajana. Woldstedt-Buch perusti 1927 ruotsinkielisen "Skolteatern"-teatterin ja johti sitä vuoteen 1929 saakka.


title: Lullu Woldstedt-Buch

text: Nimimerkillä "Nils Borgberg":


title: Hijack

text: Hijack on Amon Düül II-yhtyeen studioalbumi vuodelta 1974. Musiikillisesti albumi palasi edellisen albumin pop-voittoisemmasta suuntauksesta enemmän progressiiviseen musiikkiin ottamalla vaikutteita myös muista musiikkigenreistä (esim. folk, klassinen musiikki, funk).


title: Hijack

text: sekä:


title: Ruth Dahl

text: Ruth Lydia Dahl (26. marraskuuta 1900 Helsinki – 5. syyskuuta 1966) oli suomalainen toimittaja, näyttelijä ja ruotsin kielellä kirjoittanut kirjailija. Dahl käytti nimimerkkejä "Ruter-dam" ja "Constance".


title: Ruth Dahl

text: Dahlin vanhemmat olivat hovioikeudenneuvos Axel L. Lindgren ja Lydia Finander. Hän pääsi ylioppilaaksi 1918 (Läroverket för gossar och flickor i Helsingfors). Dahl toimi näyttelijänä 1920–1921 Vaasan ruotsalaisessa teaatterissa ja opiskeli 1921–1923 Ruotsalaisen teatterin oppilaskoulussa. Dahl työskenteli konttoristina 1928–1941 ja oli Nyland-lehden toimitussihteerinä 1941–1944 sekä Aftonposten-lehden toimittajana 1944–1945 sekä Suomen Huolto – Finlands Folkhjälp -järjestön tiedottajana 1946–1951. Hän kirjoitti pakinoita Hufvudstadsbladetiin ja oli Borgåbladet-lehden teatteriarvostelijana.


title: Ruth Dahl

text: Ruth Dahl oli naimisissa 1925–1934 Arne Bomanin ja 1935–1960 kirjailija Hjalmar Dahlin kanssa.


title: Montgomeryn piirikunta

text: Montgomeryn piirikunta ("Montgomery County") on usean piirikunnan nimi Yhdysvalloissa:


title: Liberian vaakuna

text: Liberian vaakuna on Liberian tunnus lipun, kansallislaulun ja moton ohella.


title: Liberian vaakuna

text: Vaakunan kilven purjelaiva ja nouseva Aurinko kuvaavat Liberian syntyä ja vapautettujen orjien tuloa maahan. Kyyhkynen, jolla on nokassaan kirjakäärö on rauhan ja hyvän tahdon vertauskuva. Palmu symboloi hedelmällisyyttä ja sen vieressä olevat aura ja lapio kuvaavat maataloutta.


title: Liberian vaakuna

text: Vaakunassa on englanninkielinen motto "The love of liberty brought us here" "(Rakkaus vapauteen toi meidät tänne)". Kilven alapuolella lukee maan virallinen nimi englanniksi.


title: Huumetestaus

text:
Huumetestaus on biologisen näytteen – esimerkiksi virtsan, karvoituksen, hien tai syljen – teknistä analysointia, jonka tarkoituksena on tutkia, löytyykö testattavan henkilön elimistöstä tiettyjä aineita tai niihin viittaavia aineenvaihduntatuotteita. Eniten testejä käytetään doping-aineiden, steroidien sekä kiellettyjen huumausaineiden, esimerkiksi kannabiksen, kokaiinin ja heroiinin havaitsemiseen.
Alla olevassa taulukossa on testityypin mukaan järjestettyjä, likimääräisiä arvioita siitä, kuinka kauan mikäkin aine on havaittavissa.


title: Huumetestaus

text: Havaitsemisen aikaikkuna riippuu useista tekijöistä: aineen luokasta, käyttömäärästä, käyttötiheydestä, aineenvaihdunnan nopeudesta, painosta, iästä, terveydentilasta ja virtsan pH-arvosta. Taulukkoon on listattu myös aineiden aineenvaihduntatuotteiden paikannusajat. Esimerkiksi heroiini ja kokaiini näkyvät käytön jälkeen vain muutaman tunnin ajan, kun taas niiden aineenvaihduntatuotteet näkyvät useita vuorokausia. Tässä tapauksessa on esitetty aineenvaihduntatuotteiden pidemmät toteamisajat.


title: Huumetestaus

text:
Sylkitestien tulokset vastaavat pitkälti verinäytteiden tuloksia. Poikkeuksena ovat tetrahydrokannabinoli (THC) ja bentsodiatsepiinit. Kannabiksen näyttö näkyy sylkitesteissä 6–12 tunnin ajan. Alhainen sylki/plasma-suhde tuottaa ongelmia mainittujen aineiden havaitsemisessa syljen kautta.
Työnantajan vaatiessa huumetestiä tai lääkärin vaatiessa testiä potilaalta henkilö ohjataan näytteenottopaikkaan. Joskus testi voidaan antaa myös kotioloissa. Virtsanäyte lähetetään testattavaksi suljetussa astiassa, joka on sinetöity peukaloinnin estävällä teipillä.


title: Huumetestaus

text: Laboratoriossa näyte jaetaan kahteen osaan. Ensimmäiselle osalle tehdään immuunimääritys. Jos näyte osoittautuu positiiviseksi, näytteen toista osaa käytetään tuloksen varmistamiseksi kaasukromatografia-massaspektrometri-metodologian (GC-MS) avulla. Näytettä vaatineen tahon pyynnön mukaan voidaan testata tiettyjä, yksittäisiä aineita. Yleensä nämä ovat aineita, joiden haitta- tai väärinkäyttöpotentiaalia pidetään merkittävänä. Jos ainekohtaista testiä ei pyydetä, aineet voidaan havaita yleisemmän testin avulla, jolloin positiivinen tulos ei tarkennu tietyksi aineeksi.


title: Huumetestaus

text: Paikan päällä tapahtuvat huumetestit ovat viime aikoina yleistyneet johtuen niiden edullisuudesta. Niitä käytetään myös vieroitusohjelmissa potilaiden edistyksen seuraamiseksi. Pikatestejä on saatavilla sekä virtsa- että sylkitesteinä.


title: Huumetestaus

text: Karvoista otettavat huumetestit ovat kasvattaneet suosiotaan, koska ne eivät uhkaa yksityisyyttä samalla tavalla kuin virtsanäytteet, minkä lisäksi näytteiden väärentäminen tai peukaloiminen on vaikeampaa, ja toteamisjakso on pidempi, jopa kolme kuukautta. Näyte on mahdollista ottaa hiusten lisäksi mistä tahansa muustakin kehon karvoituksesta, joten testi on mahdollista toteuttaa kaljuillekin. Testiä käytetään tarkkuuden ja pitkän toteamisjakson vuoksi erityisesti sellaisissa viroissa työskenteleviin, joiden alalla turvallisuus on erityisen kriittistä, ja joilla laittomien aineiden käytölle on nollatoleranssi. Näyte otetaan läheltä päänahkaa; testiin tarvitaan 80–120 karvaa.


title: Huumetestaus

text: Väitteet siitä, ettei karvatestejä ole mahdollista peukaloida, on kyseenalaistettu. Erään tutkimuksen mukaan THC ei tartu kovinkaan hyvin pintasoluihin, jonka vuoksi kosmetiikan ja muiden laimennuskeinojen avulla on mahdollista vähentää testattavissa olevien kannabinoidien määrää karvanäytteessä.


title: Huumetestaus

text: Syljestä on pääsääntöisesti mahdollista testata maksimissaan kahden päivän aikana tapahtunutta käyttöä. Useimmissa tapauksissa THC on havaittavissa alle 12 tunnin ajan.


title: Huumetestaus

text: Internetissä myydään runsaasti välineitä sylkitestin väärentämiseen.


title: Huumetestaus

text: Hikilaastari asetetaan iholle keräämään näytettä pitkältä ajalta. Tätä testimuotoa käytetään lähinnä lastensuojelun yhteydessä ja ehdonalaisvalvonnassa sekä sellaisten valtiollisten instituutioiden toiminnassa, joille pitkäaikainen päihteidenkäytön arviointi on tärkeää. Pääosin nämä ovat tapauksia, joissa virtsatestit eivät olisi käytännöllisiä.


title: Huumetestaus

text: Menetelmä on helppokäyttöinen ja epäinvasiivinen. Hikitestiä on vaikea väärentää, ja toteamisajat ovat pitkiä. Huonoja puolia ovat mm. eri havaittavien aineiden vähäinen määrä, testin korkea hinta ja hientuotannon eroista johtuvat epätarkat testitulokset. Näytteet ovat myös pilaantumisalttiita.


title: Huumetestaus

text: Verinäytteessä testataan tiettyä ainetta tai sen hajoamistuotteita. Tämäntyyppistä testiä pidetään kaikista tarkimpana keinona päihtymystilan tarkistamiseen. Sitä ei käytetä kovinkaan usein, koska se vaatii erityislaitteistoa ja koulutettua henkilöstöä, minkä vuoksi se on kallis testauskeino.


title: Huumetestaus

text: Toisin kuin muut aineet, alkoholi ei tartu karvoihin. Tästä syystä testattaessa keskitytään alkoholin hajoamistuotteisiin. Pääosin alkoholi hapettuu ihmiskehossa, mikä tarkoittaa sen vapautuvan vetenä ja hiilidioksidina. Yksi alkoholin osa reagoi rasvahappojen kanssa, tuottaen estereitä. Alkoholin kulutusta arvioidaan näiden rasvahappojen etyyliesterien pitoisuuksien summan avulla. Karvoista löytyvät määrät lasketaan nanogrammoissa (yksi nanogramma on gramman miljardisosa). Etyyliglukuronidia testattaessa jopa pikogrammojen (0.001 nanogrammaa) suuruisia pitoisuuksia voidaan mitata.


title: Huumetestaus

text: Erilaiset aineet testataan samankaltaisilla tavoilla. Ennen näytteen analysoimista tarkistetaan, että näyte on pysynyt suljettuna. Jos ilmenee viitteitä siitä, että näytettä on peukaloitu, näyte hylätään.


title: Huumetestaus

text: Seuraavaksi näyte muutetaan testattavaan muotoon. Osa aineista on havaittavissa virtsasta ja syljestä sellaisenaan, toiset taas on eristettävä. Karvat, laastarit ja veri on valmisteltava ennen testausta. Karvat pestään, jotta muualta hiuksiin päätyneet aineet saataisiin poistettua karvojen pinnalla. Tämän jälkeen keratiini hajotetaan entsyymien avulla. Veriplasma saatetaan joutua erottelemaan verisoluista sentrifugin avulla. Hikilaastarit avataan ja kerääntynyt hiki upotetaan liuottimeen.


title: Huumetestaus

text: Laboratoriotestit ovat kaksiosaisia. Ensin tehdään kaikkiin näytteisiin kohdistettu seulonta. Tätä seuraa varmistustesti, joka kohdistetaan ainoastaan ensimmäisessä osassa positiiviseksi osoittautuneisiin näytteisiin. Seulonta tehdään yleensä immuunimäärityksellä. Varmistustesti toteutetaan useimmissa laboratorioissa massaspektrometrian avulla. Menetelmä on tarkka mutta kallis. Seulonnan toisinaan tuottamat väärät positiiviset tulokset havaitaan lähes aina varmistustestissä. Yleensä positiivisia tuloksia antaneita näytteitä säilytetään jonkin aikaa mahdollisten riitatilanteiden tai lakiseuraamusten varalta. Työpaikkojen huumetesteissä positiivisia tuloksia ei yleensä varmisteta ilman testattavan henkilön haastattelua.


title: Huumetestaus

text: Anabolisia steroideja käytetään suorituskyvyn voimistamiseen urheilussa. Koska steroidit on kielletty usemmissa korkean tason urheilukilpailuissa, huumetestejä käytetään kiellon tehostamiseen. Erityisesti testejä toteutetaan yksilöurheilulajeissa, esimerkiksi yleisurheilussa ja kilpapyöräilyssä.


title: Huumetestaus

text: Suoritetaan yllättävinä hetkinä, yleensä silloin kun kohdehenkilön on syytä olettaa väärinkäyttävän päihteitä.


title: Huumetestaus

text: Hengenvaarallisten oireiden, tajuttomuuden tai oudon käytöksen ilmetessä, yleisten päihdeaineiden ja myrkkyjen seulonta voi auttaa löytämään syyn potilaan tilalle. Tätä kutsutaan "toksikologiatestiksi", joka kattaa itseannosteltuja aineita laajemman ryhmän. Yleensä testi toteutetaan neljän vuorokauden sisällä päihtymyksestä laskien. Seulonta voidaan toteuttaa niin virtsanäytteen kuin verinäytteenkin avulla. Etanoli, metanoli, asetylisalisyylihappo ja aspiriini voidaan testata verestä. Virtsanäytteistä voidaan testata mm. amfetamiini, bentsodiatsepiinit, kokaiini, opiaatit, kannabis, barbituraatit ja trisykliset antidepressantit. Tulokset näkyvät 10–15 minuutissa.


title: Huumetestaus

text: Samanlaisia seuloja käytetään myös selvitettäessä mahdollisten tyrmäystippojen käyttöä, yleensä virtsan välityksellä.


title: Huumetestaus

text: Huumetesteissä jäävät todennäköisimmin kiinni kannabista käyttävät, koska THC:n hajoamistuotteet ovat rasvaliukoisia, ja siten näkyvät kehossa muita, vaarallisempina pidettyjä aineita (esimerkiksi kokaiinia ja heroiinia) pidempään. Tämä saattaa ajaa ihmisiä, jotka muuten käyttäisivät kannabista, potentiaalisesti vaarallisempien aineiden pariin, johtuen niiden huomattavasti lyhyemmistä toteamisajoista, sekä siitä, että niitä testataan harvemmin. Centers for Disease Control and Prevention lähetti vuonna 1985 virtsanäytteitä 13 satunnaisesti valittuun laboratorioon, ja kävi ilmi, että "laboratoriot ovat usein kykenemättömiä paikantamaan aineita vaadituissa pitoisuuksissa." Laboratorioiden tarkkuuden värillä havaittiin suuria eroja. Erään tutkimuksen mukaan rekkakuskien pakolliset huumetestit vähensivät rekkaonnettomuuksien uhreja 9–10 %.


title: Huumetestaus

text: Independent Inquiry into Drug Testing at Workin tutkimuksessa vuodelta 2004 todettiin, että työnantajien oikeus pakottaa työntekijöitä huumetesteihin voidaan kyseenalaistaa, koska niiden voidaan nähdä rikkovan vuoden 1998 ta ja Euroopan ihmisoikeussopimuksen 8. artiklaa. Tämä ei kuitenkaan koske sellaisia aloja, joilla huumetestien tarkoituksena on tuottoisuuden maksimoinnin sijaan turvata yksilöiden ja ulkopuolisten turvallisuus.


title: Huumetestaus

text: Pakollisia huumetestejä alettiin Yhdysvalloissa toteuttaa kahta eri polkua. Ensimmäinen näistä perustuu yksinkertaisesti traditionaaliseen kirjoittamattomaan oikeuteen. Toinen taas juontaa juurensa tapaukseen, jossa merivoimien lentokone putosi lentotukialuksen kannelle, tappaen ja vahingoittaen kymmeniä työntekijöitä. Tapauksen jälkeen toteutettiin välitön huumetestaus, joka paljasti suuren joukon kiellettyjä aineita käyttäviä värvättyjen keskuudessa. Tämän seurauksena Yhdysvaltain laivastoministeri käynnisti laajamittaisen huumetestiohjelman. Nämä toimenpiteet levisivät seuraavan kolmen vuoden aikana laajalle, ja niistä sai alkunsa myös "huumeettoman työpaikan" käsite. Huumepoliittista yksikköä johtaneen Carlton Turnerin neuvosta presidentti Ronald Reagan sääti huumetestit pakollisiksi kaikille vaarallisissa tehtävissä työskenteleville liittovaltion työntekijöille. Valtiovarainministeriön työntekijöiden ammattiliitto vei Reaganin päätöksen oikeuteen. Lopulta huumetestit levisivät myös yksityisen sektorin työpaikoille. Vuonna 1989 nämä linjaukset kirjattiin myös Valkoisen talon huumekontrollistrategiadirektiiviin.


title: Huumetestaus

text: Huumetestausta vaaditaan myös ehdonalaista suorittavilta. Testin välttäminen voidaan tulkita laittoman aineen hallussapidoksi, josta seuraa ehdonalaisen peruuttaminen. Toisinaan huumetestejä tehdään pidätetyille, joita ei ole vielä tuomittu. Tätä perustellaan erityisen vaarallisten henkilöiden paikantamisella, perustuen siihen lähtöoletukseen, että aineiden käyttö ennustaa muutakin rikollista toimintaa. Tutkimustuloksista käy ilmi, että kaikista useimmin ja vakavammista rikoksista tuomitut ovat usein myös kiellettyjen aineiden ongelmakäyttäjiä. Tutkimusten mukaan positiiviset huumetestitulokset ennakoivat myös toistuvia pidätyksiä ja säädettyjen oikeudenkäyntipäivien välttelyä. Erään tutkimuksen mukaan uuden pidätyksen todennäköisyys vapautumista seuraavien viikkojen kuluessa oli kiellettyjä aineita käyttävillä nelinkertainen. Ennen oikeudenkäyntiä toteutetun huumetestauksen hyödyistä ei ole pitävää todistusaineistoa.


title: Huumetestaus

text: Positiivisesta testituloksesta saattaa seurata oikeudenkäyntiä edeltävän takuuvapauden epääminen, tai mikäli vapautus takuita vastaan on jo ehditty toimeenpanna, päätös saatetaan peruuttaa. Muutamassa osavaltiossa on voimassa laki, jonka mukaan törkeistä rikoksista epäillyt huumetestataan, jotta tuloksia voidaan käyttää takuumahdollisuutta arvioitaessa. Tällaista testausta on kritisoitu siltä pohjalta, ettei pidätyksen ja takuupäätöksen välissä yleensä ole tarpeeksi aikaa posiivisten tulosten varmistamiseksi GC/MS-teknologian avulla. On myös esitetty, että tällainen testaus loukkaa Yhdysvaltain perustuslain viidettä lisäystä (Itsekriminointisuojaa, oikeutta oikeudenmukaiseen oikeudenkäyntiin (mukaan lukien säädökset, joiden mukaan todistuaineistoa ei saa etsiä kohtuuttomilla tavoilla, esim. perustuslain neljäs lisäys)).


title: Huumetestaus

text: Tutkija Lennart E. Henrikssonin mukaan Reaganin hallinto "loi ilmapiirin, jossa monet työnantajat kokivat painetta ottaa huumetestit käyttöön, koska huumetestittömyys voitiin tulkita huumeidenkäytön suvaitsemiseksi. Tätä pelkoa hyväksikäyttivät markkinointikoneistot, jotka liioittelivat testien hyötyjä ja maalailivat uhkakuvia huumetestittömyyden ja siihen liittyvien palvelujen käyttämättömyyden seurauksista." Maaliskuussa 1986 Reaganin Järjestäytyneen Rikollisuuden Komissio alkoi vaatia maan työpaikoilta huumetestejä. Vuoteen 1987 mennessä lähes 25 % Fortune 500 -listatuista yrityksistä testasi työntekijöitään.


title: Huumetestaus

text: Kanadan ihmisoikeuslainsäädännön mukaan satunnaisia ja työhaastattelujen yhteydessä tehtäviä huumetesteja ei sallita. Poikkeuksena satunnaistestikieltoon, alkoholinkäyttöä voidaan testata puhalluskokein tilanteissa, joissa työntekijöiden turvallisuus voisi vaarantua alkoholinkäytön seurauksena.


title: Huumetestaus

text: Testauksen yleistyminen on lisännyt käyttäjien pyrkimyksiä vaikuttaa testituloksiin, mikä on synnyttänyt useita myyttejä ja kaupunkitarinoita. Käyttäjät pyrkivät vaihtelevalla menestyksellä lyhentämään toteamisaikoja tai peittämään eritenäytteidensä sisältöä.


title: Huumetestaus

text: Käsitys etikasta huumetestitulosten väärennyksen välineenä on yksi huumetestauksen historian vanhimpia, ja pitää paikkansa vain osittain. Etikan nauttiminen laskee veren ja virtsan pH-tasoa, jonka vuoksi amiiniryhmiä sisältävät aineet (esimerkiksi amfetamiinit) poistuvat kehosta hieman nopeammin, koska ne liukenevat veteen nopeammin protonaation vuoksi. pH-arvon vähentyminen saattaa myös sekoittaa tietyssä testityypissä (EMIT) käytettävät pH-herkät entsyymit, ja tämä saattaa vaikuttaa myös amiinia sisältämättömien aineiden, esimerkiksi THC:n testaukseen. Virtsan happamoitumisen vaikutukset toteamisaikoihin ovat parhaimmillaankin vaatimattomat, jonka vuoksi etikan juominen ei yksinään ole tehokas keino vaikuttaa testaustuloksiin.


title: Huumetestaus

text: Myös B3-vitamiinina tunnetun niasiinin on väitetty suurilla annoksilla (250–500mg päivässä) tuhoavan aineiden jäämät elimistöstä. Vaikka väitteitä menetelmän toimivuudesta on esitetty useammilla internetsivuilla, tieteellistä todistusaineistoa vaikutuksesta ei ole. Suurilla annoksilla voi olla myös haitallisia sivuvaikutuksia.


title: Huumetestaus

text: Tämä legenda juontaa mahdollisesti juurensa Narcononiin, skientologiaan pohjautuvaan, kuntoilua, saunoja ja suuria niasiiniannoksia (ja muita vitamiineja) hyödyntävään vieroitusohjelmaan. Se on myös osa skientologian perustaja L. Ron Hubbardin myrkynpuhdistusohjelmaa, jonka skientologit esittävät poistavan kehosta niin myrkyt kuin huumeiden jäämätkin. Väitteistä ei ole olemassa vertaisarvioitua tieteellistä todistusaineistoa.


title: Huumetestaus

text: Useiden (lähinnä internet-) lähteiden mukaan ihmisvirtsa sisältää entsyymejä, jotka nautittuna voivat nopeuttaa THC:n hajoamista kehossa. Vaikka virtsa sisältääkin pieniä määriä sytokromi P450 -entsyymejä, jotka ovat osavastuussa THC:n (ja muidenkin aineiden) hajottamisessa, ei ole tieteellistä näyttöä siitä, että virtsan nauttimisella olisi tällaista vaikutusta. On mahdollista, että tämä myytti nojaa myös joidenkin kulttuurien uskomuksiin siitä, että virtsalla on voimakkaita parantavia ja myrkkyjä poistavia vaikutuksia.


title: Huumetestaus

text: Yhdysvaltain maavoimien tutkimuksen mukaan positiivinen THC-testitulos passiivisin keinoin vaatisi usean tunnin viettämistä pienessä (esimerkiksi auto), täysin suljetussa ja kannabissavun täyttämässä tilassa. Karvatesteissä epäsuoran altistuksen aiheuttama väärän posiitivisen tuloksen mahdollisuus on kuitenkin olemassa: kokaiini saattaa tarttua karvoihin, mikä voi johtaa positiivisiin testituloksiin. Kannabistesteissä etsitään yleensä vain kehon tuottamia hajoamistuotteita, joita savu ei itsessään sisällä.


title: Huumetestaus

text: Tämä piti aikoinaan paikkansa, mutta uudemmat EMIT-biotestin muodot ovat huomattavasti herkempiä ibuprofeenille. Väärien positiivisten tulosten määrä on tämän vuoksi kutistunut ainakin Yhdysvalloissa. On silti mahdollista, että poikkeuksellisen suuret määrät ibuprofeenia voivat aiheuttaa väärän testituloksen. Tämä ei kuitenkaan toimi alibina, koska GC/MS-testit voivat nykyään erottaa nämä kaksi toisistaan.


title: Huumetestaus

text: Unikonsiemenet sisältävät pieniä määriä morfiinia. Positiiviseen testitulokseen vaadittaisiin suuria määriä; unikonsiemenpitoisten leivonnaisten sisältämä määrä unikonsiemeniä voi teoriassa aiheuttaa väärän tuloksen. Ajatus on mahdollisesti levinnyt Seinfeld-televisiosarjan jakson "The Shower Head" myötä.


title: Huumetestaus

text: MythBusters-tv-sarjassa testattiin käsityksen paikkansapitävyyttä, ja todettiin, että vain kolme unikonsiemenbagelia aiheutti loppupäivän ajaksi positiivisen testituloksen. Seuraavana päivänä tulokset olivat negatiivisia. Kokeilun tulokset eivät kuitenkaan ole ratkaisevia, koska käytetty testi oli huomattavasti nykysuosituksia (jotka on säädetty juuri tällaista silmällä pitäen) herkempi.


title: Huumetestaus

text: Heroiini tuottaa erityistä metaboliittia (6-monoasetyylimorfiinia), jota ei synny minkään muun aineen käytöstä. Tämä kuitenkin vaikuttaa vain testeihin, joissa etsitään nimenomaisesti diamorfiinia. Useimmissa testeissä ei etsitä nimenomaisesti heroiinia vaan yleisesti opiaatteja. Uusilla testimenetelmillä kuitenkin voidaan varmistaa asia, mikäli testattava selittää positiivista tulostaan unikonsiementen syömisellä.


title: Huumetestaus

text: Vaikka tämä on teknisesti mahdollista, useimpien tutkimusten mukaan yli 30 päivän toteamisajat ovat poikkeuksellisia jopa kroonisilla käyttäjillä, joita on testattu normaalia suuremmilla testiherkkyyksillä. Tyypillisessä testissä olisi hyvin epätodennäköistä, että satunnaiskäyttäjän käyttö näkyisi yli neljän päivän jälkeen, eikä jatkuva käyttökään yleensä näy paljonkaan yli viikon ajan. Suurimmallakin mahdollisella testiherkkyydellä satunnaiskäyttö näkyisi korkeintaan viikon, ja runsas käyttö kolmisen viikkoa. Yksilöllisiä poikkeuksia esiintyy esimerkiksi aineenvaihdunnallisten tekijöiden vuoksi.


title: Huumetestaus

text: Useat tapaukset, joissa yksilöt tai ryhmät ovat kieltäytyneet testauksesta, ovat herättäneet huomiota. Vuonna 2009 belgialaiset kehonrakennuksen mestaruuskilpailut peruutettiin, kun dopingviranomaiset saapuivat paikalle ja osanottajat pakenivat. Myös Iranissa raskaan sarjan painonnostokilpailijat kieltäytyivät osallistumasta Iranin painonnostoliiton valtuuttamaan testaukseen. Vuonna 2000 australialainen kaivosyhtiö South Blackwater Coal Ltd otti käyttöön huumetestit. Ammattiyhdistykset ohjeistivat jäseniään kieltäytymään testeistä, osittain sen vuoksi, ettei positiivinen testitulos välttämättä kerro tämänhetkisestä päihtymystilasta. Yritys vastasi viikon mittaisella palkattomalla pakkolomalla. Vuonna 2006 Floridan Levyn piirikunnan vapaaehtoiskirjastotyöntekijät erosivat joukolla protestina huumetesteihin. Vuonna 2003 16 Chicago White Sox -joukkueen jäsentä harkitsi testeistä kieltäytymistä, tarkoituksenaan edistää pakollisia steroiditestejä.


title: Huumetestaus

text: Suomessa työpaikoilla tehdään yli 100 000 huumetestiä vuodessa. Huumetestejä teetetään etenkin kuljetusalalla, energia-alalla, valvontaan ja turvallisuuteen liittyvissä tehtävissä ja terveydenhuollossa. Testeistä noin 1–2 prosenttia on positiivisia.


title: Huumetestaus

text: Työntekijöiden huumetestaus vaatii aina yksilöllisen ja perustellun syyn. Ihmisiä ei voida siis testauttaa satunnaisesti tai vaikka vaatetuksen perusteella. Lain mukaan testaaminen on mahdollista mm. silloin, kun työntekijän työ edellyttää erityistä tarkkuutta, luotettavuutta, itsenäistä harkintakykyä tai hyvää reagointikykyä.


title: Huumetestaus

text: Yleisin huumelöydös on kannabis. Sitä löytyy yhdeltä sadasta testatusta. Amfetamiinia löytyy yhdeltä tuhannesta. Koska testeillä selvitetään vain muutaman tyypillisimmän huumaus- tai lääkeaineen käyttö, harvinaisempien aineiden, kuten muuntohuumeiden käyttö ei selviä. Eduskunnan apulaisoikeusasiamies Jussi Pajuoja varoitti poliisia vuonna 2010 Drugwipe-huumepikatestin epäluotettavuudesta. Testi antoi kannabiksen, kokaiinin ja opiaattien käytöstä vääriä positiivisia tuloksia yli kaksi kertaa enemmän kuin oikeita positiivisia. Amfetamiinin käytön pikatesti paljastaa luotettavammin mutta vääriä positiivisia tuloksia on kuitenkin silloinkin liki 10 %. Pikatesterit todettiin edelleen vain suuntaa antaviksi vuonna 2014.


title: Huumetestaus

text: Tammikuussa 2012 voimaan astui muutos ammatillista koulutusta koskevaan lakiin, jonka asetuksissa on mainittu reilu 60 eri tutkintoa, joissa opiskeluoikeuden peruminen on mahdollista huumeiden käytön takia. Lain mukaan opiskeluoikeuden voi peruuttaa opinnoissa, joissa huolehditaan alaikäisten, potilaiden, asiakkaiden tai liikenteen turvallisuudesta. Huumetestit ovat lain mukaan mahdollisia kaikissa ammattioppilaitoksissa, ammattikorkeakouluissa ja yliopistoissa, jos kouluilla on perusteltu epäilys huumeista. Positiivinen tulos voi johtaa kirjalliseen varoitukseen tai vakavammissa tapauksissa määräaikaiseen erottamiseen. Opiskeluoikeus voidaan peruuttaa kokonaan, jos opiskelijalla katsotaan olevan vakava päihderiippuvuus.


title: Kromisulfaatti

text: Kromisulfaatti eli kromi(III)sulfaatti (Cr(SO)) on kromi- ja sulfaatti-ionien muodostama epäorgaaninen ioniyhdiste. Yhdistettä käytetään muun muassa nahan parkituksessa.


title: Kromisulfaatti

text: Kromisulfaatti on kidevedettömänä violettia, kiinteää ja vain vähäisessä määrin veteen liukenevaa ainetta. Se kuitenkin liukenee veteen pelkistimien läsnä ollessa. Se esiintyy myös useana eri kidevedellisenä muotona, kuten violettina oktadekahydraattina Cr(SO)·18HO, joka muuntuu vihreäksi pentadekahydraatiksi Cr(SO)·15HO 70 °C:n lämpötilassa. Nämä hydraatit liukenevat vedetöntä kromisulfaattia paremmin veteen. Kun kromisulfaatin vesiliuoksia kuumennetaan, muodostuu sulfaattokromi(III)komplekseja, esimerkiksi [Cr(SO)(HO)]. Hydrolyysin seurauksena voi muodostua myös niukkaliukoisia hydroksisulfaatteja eli emäksisiä kromisulfaatteja.


title: Kromisulfaatti

text: Kidevedetöntä kromisulfaattia voidaan valmistaa kromimetallin tai kromiittimalmin ja väkevän rikkihapon välisellä reaktiolla 250 °C:n lämpötilassa. Kromiittimalmia käytettäessä tuote sisältää epäpuhtautenaan muun muassa rauta(II)sulfaattia. Yhdistettä voidaan valmistaa myös kromi(III)oksidin tai kromi(III)hydroksidin ja rikkihapon välisellä reaktiolla tai kuumentamalla kromi(III)oksidia kaliumpyrosulfaatin kanssa. Kromisulfaattia muodostuu myös suuria määriä sivutuotteena hapetettaessa orgaanisia yhdisteitä kromihapon ja rikkihapon seoksella.


title: Kromisulfaatti

text: Kromisulfaatin tärkein käyttö on nahan parkitus. Muita käyttökohteita ovat puuvillan käsittely sekä vihreiden lasitteiden ja väriaineiden sekä muiden kromiyhdisteiden valmistus.


title: Liisa Ottonen

text: Lempi Liisa Ottonen (27. marraskuuta 1901 Uuras – 27. toukokuuta 1965 Rooma, Italia) oli suomalainen kirjailija.


title: Lennart Svedberg

text: Jan Lennart Svedberg (29. helmikuuta 1944 Östrand – 30. heinäkuuta 1972 Sörberge) oli ruotsalainen jääkiekkoilija, pelipaikaltaan puolustaja.


title: Lennart Svedberg

text: Svedberg aloitti uransa Ruotsin 1. sarjassa vuonna 1959 Wifsta/Östrands IF:ssä, jossa hän teki kolmen kauden aikana 13 maalia. Hän teki maajoukkuedebyyttinsä 17-vuotiaana vuonna 1961, jolloin hän pelasi vielä hyökkääjänä ja teki yhden maalin ottelussa Tšekkoslovakiaa vastaan. Svedberg pelasi kaudella 1962–1963 Grums IK:ssa, josta hän meni Brynäs IF:ään. Tuolloin Brynäsin valmentaja laittoi hänet puolustajaksi, mitä ihmeteltiin ensin, mutta myöhemmin se osoittautui hyväksi ratkaisuksi. Svedberg valittiin Ruotsin liigan tähdistökentälliseen vuonna 1965, ja hän myös pelasi saman vuoden MM-kisoissa, joissa Ruotsi sai pronssia.


title: Lennart Svedberg

text: Svedberg siirtyi kaudeksi 1965–1966 Ruotsin toisella sarjatasolla pelanneeseen Mora IK:hon, joka kuitenkin nousi pääsarjaan heti seuraavana vuonna. Svedberg valittiin sarjansa tähdistöjoukkueeseen joka kerta vuosina 1966–1971, ja oli myös vuoden 1969 MM-kisojen All-Star -kentällisessä. Hän oli voittamassa kyseisistä MM-kisoista hopeaa; Ruotsi hävisi kultamitalin maalierolla. Svedberg oli pelannut myös Grenoblen olympialaisissa 1968, joissa Ruotsi sijoittui neljänneksi. Olympiakisojen jälkeen hänet kutsuttiin PHK TsSKA Moskovan joukkueeseen, jonka kanssa hän harjoitteli ja myös pelasi yhden harjoitusottelun. Hän kuitenkaan ei jatkanut seurassa, vaan meni vuonna 1969 Detroit Red Wingsin harjoitusleirille. Svedberg päätti palata leirin jälkeen takaisin Ruotsiin pelaamaan huolimatta siitä, että häntä pyydettiin jäämään Detroitiin.


title: Lennart Svedberg

text: Svedberg voitti jälleen MM-mitalin vuoden 1970 kisoissa, joissa Ruotsi sai hopeaa ja Svedberg oli tähdistoketjussa. Samana vuonna IIHF nimesi hänet turnauksen parhaaksi puolustajaksi. Tuohon aikaan Svedberg pelasi seuratasolla Timrå IK:ssa. Svedberg voitti vielä vuonna 1971 MM-pronssia maansa joukkueessa Sveitsissä pidetyistä kisoista.


title: Lennart Svedberg

text: Svedberg kuoli vuoden 1972 kesällä autokolarissa juuri uransa huipulla. Hän pelasi Ruotsin pääsarjassa yhteensä 229 ottelua, joissa hän teki 72 maalia, ja maajoukkueessa 125 ottelua tehden 16 maalia.


title: K. W. Silfverberg

text: Karl Wiking Silfverberg (22. maaliskuuta 1883 Joensuu – 14. huhtikuuta 1965 Joensuu) oli suomalainen kirjailija.


title: K. W. Silfverberg

text:
Hän tuli ylioppilaaksi Helsingissä 1901.
Omalla nimellä:
Nimellä "K. Silovuori":
Nimellä "Veikko Säilävä":


title: Lemmingmania

text: Lemmingmania on Amon Düül II-yhtyeen kokoelma-albumi vuosilta 1970-1973. Se julkaistiin vuonna 1974.


title: Antonia Minor

text: Antonia Minor tai Antonia Nuorempi (36 eaa. – 37 jaa.) oli antiikin roomalainen nainen. Hänen isänsä oli Marcus Antonius ja äitinsä Augustuksen sisko Octavia. Hän oli naimisissa Nero Claudius Drusuksen kanssa, ja heidän lapsiaan olivat Germanicus, Livilla ja tuleva keisari Claudius. Antonia Minor oli myös keisari Caligulan isoäiti.


title: Pim Bouwman

text: Pim Bouwman (s. 30. tammikuuta 1991 Vlissingen, Alankomaat) on alankomaalainen jalkapalloilija, joka edustaa Kyproksen jalkapalloliigassa pelaavaa Enosis Neon Paralimnia. Hän on pelipaikaltaan keskikenttäpelaaja.


title: Pim Bouwman

text: Bouwman pelasi NAC Bredan edustusjoukkueessa vuosina 2010–2012, esiintyen kahdesti Eredivisiessä. Hän siirtyi FC Inter Turkuun tammikuussa 2012 kaksivuotisella sopimuksella. Veikkausliigan kaudella 2012 hän pelasi 30 ottelua ja teki niissä viisi maalia.


title: Kaupin tähtitorni

text: Kaupin tähtitorni sijaitsee Tampereen Petsamossa, Kaupin uuden vesitornin päällä. Tähtitorni on Tampereen Ursan pääpaikka. Siellä järjestetään muun muassa tähtinäytöksiä sekä kursseja.


title: Drusus Julius Caesar

text: Drusus Julius Caesar (14 eaa. - 23 jaa.) oli antiikin roomalainen aristokraatti. Hänen isänsä oli Tiberius ja hänen äitinsä Vipsania Agrippina. Hän oli naimisissa Livillan kanssa. Pari sai kaksi poikaa Germanicuksen, joka kuoli lapsena, ja Tiberius Gemelluksen. Hän sai lisänimen "Caesar" vuonna 4 jaa.


title: UK Truck Simulator

text: UK Truck Simulator on SCS Softwaren julkaisema simulaattoripeli, jossa ajetaan rekka-autolla Iso-Britanniassa ympäri Englantia, Walesia, ja Skotlantia.


title: UK Truck Simulator

text: Pelin liikenne on vasemmanpuoleinen ja ohjauspyörä on oikealla puolella. Pelin alussa rekalla pitää ajaa ison lastintarjoajayhtiön, Tradeauxin, Transinetin tai Stokesin, alaisena. Alussa yhdestä lastista saa noin 15 % osuuden riippumatta yhtiöstä. Alaisena et voi valita itse haluamiasi lasteja, vaan yhtiö päättää lastin tiedot. Peli muistuttaa paljon German Truck Simulatoria. German Truck Simulatorin tapaan pelillä on virallinen MAN-lisenssi. Peli julkaistiin 19. helmikuuta 2010.


title: Ilmari Heikinheimo

text: Aatto Ilmari Heikinheimo (vuoteen 1906 Heikel; 8. marraskuuta 1891 Tornio – 7. maaliskuuta 1966 Helsinki) oli suomalainen kirjallisuudentutkija ja toimittaja.


title: Ilmari Heikinheimo

text: Heikinheimon vanhemmat olivat ylimetsänhoitaja Johan Henrik Heikel (1843–1917) ja tämän toinen puoliso Sally Armida Thauvón. Hänen veljensä oli jääkärikenraalimajuri Aarne Heikinheimo. Ilmari Heikinheimo pääsi ylioppilaaksi 1910 ja valmistui filosofian kandidaatiksi 1914, maisteriksi 1923 ja lisensiaatiksi 1933. Hän väitteli tohtoriksi vuonna 1934 tutkielmalla, joka käsitteli K. A. Gottlundia.


title: Ilmari Heikinheimo

text: Heikinheimo oli "Suomen Sotilas" -lehden päätoimittajana 1919–1922, Werner Söderström Oy:n kirjallisuusosaston virkailijana 1922–1924, Porvoon naisopiston suomen kielen ja historian opettajana 1924–1928 ja Jyväskylän opettajaseminaarin suomen kielen lehtorina 1928–1933. Yleisradiossa hän oli esitelmäpäällikkönä 1933–1934 ja ohjelmapäällikkönä 1934–1945. Tämän jälkeen Heikinheimo oli Alfred Kordelinin säätiön asiamiehenä 1946–1951, Suomen akatemian va. sihteerinä 1948 sekä Helsingin opettajakorkeakoulussa suomen kielen ja historian lehtorina vuodesta 1948 sekä vararehtorina vuodesta 1951.


title: Ivan Krylov

text: Ivan Andrejevitš Krylov (; 13. helmikuuta 1769 Moskova – 21. marraskuuta 1844 Pietari) oli venäläinen satukirjailija. Hän julkaisi ensimmäisen satukokoelmansa vuonna 1809. Krylovin eläinsadut lainaavat usein aiheensa Aisopoksen ja Jean de La Fontainen teoksista.


title: Ivan Krylov

text: Ivan Krylov syntyi Moskovassa, mutta vietti elämänsä ensimmäiset vuodet Orenburgissa ja Tverissä. Hänen ansioitunut upseeri-isänsä kuoli 1779 jättäen perheensä köyhyyteen. Muutama vuosi myöhemmin Krylov muutti äitinsä kanssa Pietariin, jossa he toivoivat saavansa eläkkeen. Krylov sai valtionhallinnosta työpaikan, josta hän äitinsä kuoleman jälkeen luopui vuonna 1788. Krylovin kirjallinen ura alkoi vuonna 1783, jolloin hän myi kirjoittamansa komedian kustantajalle. Hän käytti teoksessaan vaikutteita Molièren, Racinen ja Boileaun teoksista. Todennäköisesti näiden kirjailijoiden teosten vaikutuksesta hän kirjoitti tragedian "Philomela," jonka ansiosta hän pääsi Jakov Knjažninin draamapiiriin.


title: Ivan Krylov

text: Krylov yritti useasti kirjallisuuslehden perustamista. Lehdet kaikki menestyivät heikosti, mutta ne levittivät sanomaa hänen näytelmistään ja samaten ne auttoivat häntä saamaan nimeä ja tunnustusta kirjallisuuspiireissä. Neljän vuoden ajan vuosina 1797–1801 Krylov asui ruhtinas Sergei Golitsynin maalaiskartanossa, ja kun ruhtinas nimitettiin Liivinmaan sotilaskuvernööriksi, seurasi Krylov häntä hänen sihteerinään. Tämän jälkeisistä vuosista Krylovin irtisanoutumisen jälkeen tiedetään vähän, mutta yleisesti hänen luullaan matkustelleen kaupungista toiseen korttipeliharrastuksen vuoksi. Hänen ensimmäinen, 23 tarinaa sisältänyt satukokoelmansa ilmestyi 1809 sellaisen menestyksen saattelemana, että hän hylkäsi draaman keskittyäkseen satuihin. Uransa lopussa hän oli tehnyt valmiiksi yli 200 satua, joita jatkuvasti hienosäädettiin jokaisen uuden painoksen yhteydessä. Vuosina 1812–1841 hän työskenteli Keisarillisessa lainauskirjastossa aluksi assistenttina, sen jälkeen venäläisen kirjallisuuden osastovastaavana. Työn vähäisen vaativuuden vuoksi hänellä oli aikaa kirjoittamiselle.


title: Ivan Krylov

text: Krylov palkittiin kirjailijana jo elinaikanaan. Hänet hyväksyttiin Venäjän tiedeakatemian jäseneksi vuonna 1811 ja vuonna 1823 sama akatemia lahjoitti hänelle kultamitalin. Vuonna 1838 hänelle järjestettiin keisarillisen suojeluksen alainen juhla hänen ensimmäisen julkaisunsa muistoksi, ja keisari myönsi hänelle runsaan eläkkeen.


title: Ivan Krylov

text: Krylovin kuollessa 1844 hänen satujaan oli myyty Venäjällä 77 000 kappaletta, ja hänen ainutlaatuinen tyylinsä yhdistää viisautta ja huumoria sai suosiota. Hänen faabelinsa perustuivat usein historiallisiin tapahtumiin ja ovat helposti tunnistettavia niiden kielellisen tyylin ja mukaansatempaavan tarinan vuoksi. Vaikka Krylov aloittikin jo entisten faabeleiden kääntäjänä ja jäljittelijänä, hän näyttäytyi pian mielikuvituksellisena, tuottoisana kirjoittajana, joka löysi runsaasti omalaatuista materiaalia kotimaastaan. Venäjällä hänen kieltään pidetään korkealaatuisena: hänen sanansa ja lauseensa ovat suoria, yksinkertaisia ja idiomaattisia, ja niiden värikkyys ja rytmi vaihtelevat teeman mukaan; monet näistä lauseista ovat muodostuneet idiomeiksi. Hänen eläinsatunsa sekoittavat naturalistista eläinten luonnehdintaa allegoristen perusihmistyyppien kuvausten kanssa. Ne kattavat henkilökohtaiset naurettavuudet kuten myös hankalat henkilöiden väliset suhteet.


title: Giuseppe Dossena

text: Giuseppe Dossena (s. 2. toukokuuta 1958 Milano, Italia) on italialainen jalkapalloilija ja jalkapallovalmentaja. Pelaajaurallaan hän voitti maailmanmestaruuden MM-kisoissa 1982. Hän on toiminut muun muassa Ghanan ja Albanian maajoukkueiden valmentajana. Viimeksi hän valmensi etiopialaista Saint Georgea vuosina 2010–2012.


title: Giuseppe Dossena

text: Dossena pelasi koko ammattilaisuransa ajan Italiassa edustaen Torinoa, Pistoiesea, Cesenaa, Bolognaa, Udinesea, Sampdoriaa ja Perugiaa. Italian A-maajoukkueessa hän pelasi 38 ottelua ja teki yhden maalin vuosina 1981–1987. Ainoissa arvokisoissaan, MM-kisoissa 1982, Dossena oli voittamassa Italialle sen kolmatta maailmanmestaruutta mutta ei päässyt pelaamaan lopputurnauksessa yhtään ottelua.


title: Giuseppe Dossena

text: Pelaajauransa jälkeen Dossena on toiminut päävalmentajana Ghanan ja Albanian maajoukkueissa, saudiarabialaisessa Al-Ittihadissa, italialaisessa Lodigianissa sekä etiopialaisessa Saint Georgessa. Lisäksi Dossena on toiminut apuvalmentajana italialaisessa Triestinassa ja Paraguayn maajoukkueessa, jossa päävalmentajana oli tuolloin niin ikään italialainen Cesare Maldini.


title: Tarkoitettu

text: Tarkoitettu on nuorille aikuisille suunnattu Ally Condien romaani vuodelta 2010. Tarkoitettu on myös trilogian ensimmäinen osa.


title: Tarkoitettu

text: Tarkoitettu sijoittuu tulevaisuuden maailmaan, uuteen uljaaseen Yhteiskuntaan. Päähenkilö on 17-vuotias Cassia-tyttö. Maailma, jossa hän elää, on täydellisen säännelty ja elämä siellä ennalta suunniteltu. Kaikki pukeutuvat samalla tavalla ja syövät samaa ruokaa, jonka Yhteiskunta lähettää heille valmiina. Kansalaiset tekevät mitä käsketään ja menevät minne määrätään. Jopa vapaa-aika on tarkasti ohjattua. Lisäksi, heillä on aina mukanaan kolme pilleriä, vihreä, punainen ja sininen. Pillerit pitävät huolta siitä etteivät kansalaiset esimerkiksi toimi yhteiskuntaa vastaan. Kun Cassia täyttää 17, hänelle esitellään hänen tuleva kumppaninsa. Parit ovat yleensä toisilleen ennalta tuntemattomia, Yhteiskunnan valitsemia optimaalisesti yhteen sopivia henkilöitä. Cassialle valittu kumppani on kuitenkin yllättäen hänen paras ystävänsä Xander. Mutta kun Cassia myöhemmin tutkii tarkemmin Xanderin tietoja saamaltaan levykkeeltä, ruudulle ilmestyvät toisen pojan kasvot. Poika on Ky, ”poikkeava”, yksilö joka saa elää Yhteiskunnassa, mutta ei koskaan mennä naimisiin tai saada lapsia. Kyn kasvot nähtyään Cassian mieli täyttyy kysymyksillä ja entisen mallikansalaisen sokea usko Yhteiskuntaan alkaa murtua.


title: Ally Condie

text: Allison ”Ally” Condie on yhdysvaltalainen kirjailija. Hänen tunnetuin teoksensa on vuonna 2010 (suomeksi 2011) ilmestynyt "Tarkoitettu", joka aloittaa samannimisen trilogian.


title: Ally Condie

text: "Tarkoitettu" () on nuorille aikuisille suunnattu romaani, joka ilmestyi Yhdysvalloissa 30. marraskuuta 2010. Suomeksi se ilmestyi Tammen kustantamana seuraavana vuonna. Teos oli New York Timesin bestseller. Trilogian seuraava osa "Rajalla" ("Crossed") ilmestyi Yhdysvalloissa 1. marraskuuta 2011 ja Suomessa 31. toukokuuta 2012. Viimeinen osa, "Perillä" ("Reached") ilmestyi marraskuussa 2012. Kirjasarjan käännösoikeudet on myyty yli 30 maahan.


title: Ally Condie

text: Condie on entinen lukion äidinkielenopettaja, joka asuu Salt Lake Cityssä, Utahissa, miehensä ja neljän lapsensa kanssa. Condie rakastaa lukemista, juoksemista, syömistä ja miehensä kitaransoiton kuuntelemista.


title: Katja Leppäkoski

text: Katja Leppäkoski (s. 1971 Rauma) oli Helsingin musiikkitalon toimitusjohtajana 2012–2016. Hän on aiemmin vuodesta 2004 toiminut Pori Jazzin toimitusjohtajana.


title: Katja Leppäkoski

text: Leppäkoski on filosofian maisteri Jyväskylän yliopistosta, jossa hän on opiskellut musiikkitiedettä, cultural managementia ja journalistiikkaa. Lisäksi hänellä on MBA-tutkinto Porin yliopistokeskuksesta. Pori Jazzin palvelukseen Leppäkoski tuli vuonna 1996. Seuraavana vuonna hänet nimitettiin tuotantopäälliköksi, ja vuonna 2004 Leppäkoskesta tuli Pori Jazzin toimitusjohtaja. Leppäkoski aloitti Helsingin Musiikkitalon toimitusjohtajana osapäiväisesti huhtikuussa 2012 ja kokopäivätoimisesti elokuussa samana vuonna.


title: American McGee’s Alice

text: American McGee's Alice on Rogue Entertainmentin kehittämä toimintaseikkailupeli. Peli on julkaistu vuonna 2000 Windowsille. Pelin päähenkilö Alice on suljettu mielisairaalaan toistuvien itsemurhayritysten jälkeen. Pelille on julkaistu vuonna 2011 jatko-osa "", jonka yhteydessä peli on julkaistu myös konsoleille.


title: Peter Clodt von Jürgensburg

text: Peter Clodt von Jürgensburg (tunnetaan myös nimellä Pjotr Karlovitš Klodt, , 8. kesäkuuta 1805 Pietari – 20. marraskuuta 1867 Rantamäki, Suomen suuriruhtinaskunta) oli keisari Nikolai I:n suosikkikuvanveistäjä. Hän kuului alun perin baltiansaksalaiseen vapaaherralliseen Clodt von Jürgensburg -aatelissukuun. Hänen veljentyttärensä oli Elisabeth Clodt von Jürgensburg, joka avioitui suomalaisen Alexander Järnefeltin kanssa, ja jonka lapsia olivat muiden muassa kirjailija Arvid Järnefelt ja taidemaalari Eero Järnefelt.


title: Peter Clodt von Jürgensburg

text: Clodt von Jürgensburg on suunnitellut myös Helsingin Santahaminassa olevan muistomerkin Viaporin pommituksessa 1855 menehtyneille Venäjän laivaston sotilaille.


title: Livilla

text: Livilla eli Claudia Livia Julia oli antiikin roomalainen nainen. Hänen isänsä oli Nero Claudius Drusus ja hänen äitinsä Antonia Minor. Hänen veljiään olivat Germanicus ja Claudius. Hän oli naimisissa kahdesti, ensin Gaius Caesarin ja sitten Drusus Julius Caesarin kanssa. Drusuksen kanssa Livilla sai kaksoset Germanicuksen ja Tiberius Gemelluksen sekä tyttären Julia Drusi Caesaris Filian.


title: Robert Pearce

text: Robert Edward Pearce (29. helmikuuta 1908 Wyaconda – 15. maaliskuuta 1996) oli yhdysvaltalainen vapaapainija ja olympiavoittaja.


title: Robert Pearce

text: Pearce voitti NCAA:n mestaruuden vuonna 1931 ja oli loppukilpailussa myös 1932. Hän voitti vuonna 1932 Los Angelesin olympialaisissa kultaa alle 56-kiloisten sarjasta. Pearce opiskeli Oklahoman osavaltionyliopistossa, jonka opiskelijana hän voitti kaksi AAU:n mestaruutta.


title: Jure Šinkovec

text: Jure Šinkovec (s. 3. heinäkuuta 1985) on slovenialainen mäkihyppääjä. Hän edustaa SSK SAM Ihan -seuraa.


title: Jure Šinkovec

text: Šinkovec kuului Slovenian joukkueeseen, joka sai pronssia Vikersundin lentomäen MM-kilpailuissa 2012. Henkilökohtaisessa kilpailussa hän oli 26:s. Maailmancupissa hän kilpaili ensimmäisen kerran Kuusamossa marraskuussa 2005. Ensimmäisen pistesijansa hän saavutti oltuaan 21:s Sapporossa tammikuussa 2006. Parhaimmillaan hän on sijoittunut 11:nneksi niin ikään Sapporossa tammikuussa 2012. Hän kuului maailmancupin joukkuemäen voittaneeseen Slovenian joukkueeseen Oberstdorfin lentomäessä helmikuussa 2012. Continental cupissa hän on voittanut kaksi osakilpailua.


title: Emilio Merchán

text: Emilio Merchán Alonso (s. 29. helmikuuta 1976 Zamora) on espanjalainen meloja. Hänen seuransa on Caja Duero-Iberdrola-Amigos del Remo.


title: Emilio Merchán

text: Merchán osallistui olympialaisiin ensimmäistä kertaa Atlantassa 1996. Hän oli tuolloin mukana maansa viidenneksi sijoittuneessa tuhannen metrin kajakkinelikkojoukkueessa. Merchán meloi myös Espanjan kajakkinelikossa 200 metrin matkalla seuraavan vuoden MM-kisoissa, joissa joukkue oli kuudes. Hän sijoittui 1 000 metrin kajakkiyksiköissä yhdeksänneksi Sydneyn olympialaisissa 2000.


title: Emilio Merchán

text: Merchán voitti EM-kisoissa 2001 pronssia 500 metrin kajakkiyksikössä ja kilpaili myös saman matkan kajakkikaksikoissa, joissa Merchán ja Carlos Perez Rial olivat neljänsiä sekä 200 metrin kajakkikaksikoissa, joissa Espanjan joukkue oli viides. Merchán alkoi myöhemmin kilpailla maraton-MM-kisoissa, joissa hän sai kajakkiyksiköistä hopeaa vuonna 2005, pronssia 2006 ja kultaa vuosina 2007 ja 2008.


title: Emilio Merchán

text: Samalla kun Merchán kisasi maratonmatkoilla, hän oli mukana myös ratamelonnan arvokisoissa; hän sijoittui 1 000 metrin kajakkiyksiköissä yhdeksänneksi vuoden 2007 MM-kilpailuissa ja sai kultaa saman matkan kajakkikaksikoista vuonna 2009. Hän oli vuoden 2009 maratonmatkojen MM-kisoissa viides ja päätyi seuraavan kauden ratakisoissa B-finaaliin kilometrin matkalla kajakkikaksikossa.


title: Hendrik Großöhmichen

text: Hendrik Großöhmichen (s. 6. kesäkuuta 1985 Hannover, Saksa) on saksalainen jalkapalloilija. Hän on pelipaikaltaan keskuspuolustaja tai puolustava keskikenttäpelaaja.


title: Hendrik Großöhmichen

text: Großöhmichen allekirjoitti tammikuussa 2012 vuoden mittaisen sopimuksen FC Lahden kanssa, ja siirtyi samalla ensimmäistä kertaa kotimaansa ulkopuolelle. Aikaisemmin hän on edustanut myös Hannoverin kakkosjoukkuetta, Osnabrückiä, Holstein Kieliä, Magdeburgia ja Hansa Rostockia.


title: Aníbal Fernandes

text: Aníbal Ferreira Fernandes (s. 29. helmikuuta 1968) on portugalilainen entinen koskimeloja. Hän osallistui Atlantan olympialaisissa 1996 kajakkiyksikköjen kilpailuun, jossa hän oli kolmaskymmenes.


title: Koston yö

text: Koston yö ("The Last Hour "tai" Concrete Hour") on vuonna 1991 ensi-iltansa saanut yhdysvaltalainen toimintaelokuva, jonka on ohjannut William Sachs ja käsikirjoittanut Jim Byrnes. Pääosassa esiintyvät Michael Paré ja Shannon Tweed.


title: Koston yö

text: Eric on pörssimeklari, joka on naimisissa mafiaan kuuluvan naisen kanssa. Hän on huijannut suuren rahamäärän ja yrittää paeta tilannetta muuttamalla nimensä ja kasvonsa. Eräänä iltana Lombardin mafia sieppaa hänen vaimonsa ja vaatii rahojaan takaisin. Ericin lisäksi Susanin entinen aviomies ja poliisi Jeff ilmaantuu paikalle, mutta hän saa myös huomata entisen vaimonsa kadonneen. He lähtevät yhdessä pelastamaan Susanin.


title: Koston yö

text: "Video-oppaassa" vuodelta 1994 Harri Närhi moittii elokuvaa tympeäksi, näyttelijöitä puiseviksi ja käsikirjoitusta "Die Hardia" kopioivaksi. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Jenny Castro

text: Jenny Castro Bravo (s. 29. helmikuuta 1976) on venezuelalainen taitouimari. Hän osallistui Virginia Ruízin kanssa vuoden 2000 olympialaisten parikilpailuun, jossa pari oli karsinnan 21. paras jääden pois finaalista. Castron ja Ruízin taakse jäi karsinnassa vain kolme joukkuetta.


title: Tampereen musiikkijuhlat

text: Tampereen musiikkijuhlissa järjestetään kolmen musiikkilajin tapahtuma Tampereella.


title: Tampereen musiikkijuhlat

text: Tampere Jazz Happening järjestetään joka marraskuussa. Se järjestettiin ensimmäisen kerran 1982. Ohjelma koostuu improvisoidusta musiikista ja rockvaikutteisesta jazzista. Lisäksi tapahtuman aikana paikalla on erilaisia myyntikojuja ja taidenäyttelyitä.


title: Tampereen musiikkijuhlat

text: Tampereen sävel järjestetään joka toinen vuosi kesäkuun alussa. Ensimmäisen kerran se pidettiin 1975. Festivaali sisältää suosittuja kansainvälisiä yhtyelaulukilpailuja ja kuorolauluja. Tälläkin festivaalilla on erilaisia myyntikojuja. Yleensä kävijöitä on 30 000 henkeä.


title: Tampereen musiikkijuhlat

text: Tampere Biennale esittelee suomalaisten säveltäjien nykyaikaista klassista musiikkia. Konserttipaikkoja ovat Tampere-talo ja Old Customs House Hall. Suomalaista elektronista musiikkia on kuultavissa planetaariossa ja klubissa. Tapahtuma on järjestetty vuodesta 1986 alkaen.


title: Vhäldemar

text: Vhäldemar on espanjalainen heavy/power metalli -yhtye. Se perustettiin Baracaldosa vuonna 1999/2000.Myspace


title: Laura Asadauskaitė

text: Laura Asadauskaitė (s. 29. helmikuuta 1984 Vilna) on liettualainen nykyaikainen viisiottelija ja olympiavoittaja.


title: Laura Asadauskaitė

text: Asadauskaitė aloitti aikuisten tasolla kilpailemisen vuonna 2003, jolloin hän oli muun muassa EM-kilpailujen 21. paras. Hän sai MM-kisojen henkilökohtaisesta kilpailusta pronssia vuonna 2007, mutta sijoittui vasta viidenneksitoista Pekingin olympialaisissa 2008. Asadauskaitė voitti vuonna 2008 EM-kultaa viestistä ja sai henkilökohtaisesta kilpailusta hopeamitalin. Hän voitti hopeaa myös seuraavan vuoden MM-kilpailujen henkilökohtaiselta matkalta.


title: Laura Asadauskaitė

text: Asadauskaitė on naimisissa Andrejus Zadneprovskisin kanssa ja jätti kauden 2010 väliin, sillä hän synnytti lapsen. Hän oli vuonna 2011 maailmancup-finaalin toinen ja sai Euroopan-mestaruuskilpailuista pronssia sekä henkilökohtaisesta kisasta että viestistä. Asadauskaitė valittiin samana vuonna Liettuan vuoden naisurheilijaksi.


title: Laura Asadauskaitė

text: Asadauskaitė voitti Lontoon olympialaisissa 2012 nykyaikaisen viisiottelun olympiakultaa.


title: Malawin vaakuna

text: Malawin vaakuna on Malawin tunnus lipun, kansallislaulun ja moton ohella. Se on otettu käyttöön vuonna 1964.


title: Malawin vaakuna

text: Vaakunan kilvessä on aaltokoroa kuvaamassa Njassajärveä. Keskellä kilpeä on leijona, joka kertoo maan kuulumisesta Kansainyhteisöön. Alhaalla on nouseva Aurinko, joka on peräisin siirtomaa-aikaisesta Njassamaan vaakunasta. Kilvenkannattajina on leijona ja leopardi ja kypäränkoristeena kotka, jotka ovat alueelle tyypillisiä eläimiä. Vaakunan jalusta esittää Mlanje-vuorta.


title: Malawin vaakuna

text: Vaakunassa on valtion motto "Unity and Freedom", suomeksi "Yhtenäisyys ja vapaus".


title: Luhtasara

text: Luhtasara ("Carex vesicaria") on monivuotinen kasvilaji sarojen suvussa.


title: Luhtasara

text: Luhtasara kuuluu erilaistähkäisten kolmiluottisten sarojen ryhmään. Se kasvaa löyhästi mätästävänä 30–70 senttimetriä korkeaksi. Lehdet ovat lähes varren pituisia, 4–8 mm leveitä. Emikukan esilehti eli pullakko on munanmuotoinen, 5–8 mm pitkä. Ulkonäöltään luhtasara muistuttaa Suomessa erittäin yleisenä kasvavaa pullosaraa ("Carex rostrata") sekä myös kaislasaraa ("Carex rhynchophysa"). Luhtasara risteytyy kaislasaran, pullosaran, jouhisaran ja kiiltosaran kanssa.


title: Luhtasara

text: Luhtasaralla voi esiintyä "Anthracoidea subinclusa" -nokisientä.


title: Luhtasara

text: Suomessa luhtasara on yleinen koko maassa paitsi aivan Pohjois-Lapissa. Se kasvaa järvien ja jokien rannoilla, ojissa, allikoissa ja tulvaniityillä.


title: Jaime Arbós

text: Jaime Arbós Serra (s. 29. helmikuuta 1952 Terrassa) on espanjalainen entinen maahockeypelaaja ja olympiamitalisti. Hän pelasi seuratasolla Atlètic Terrassa HC:ssa.


title: Jaime Arbós

text: Arbós pelasi neljissä olympialaisissa vuosina 1972–1984. Hän oli kentällä kahdeksassa pelissä Münchenin kisoissa 1972, joissa Espanja oli seitsemäs, ja oli voittamassa kultaa Barcelonan EM-kilpailuista 1974. Vuoden 1976 olympialaisissa Espanja oli kuudes ja Arbós teki yhden maalin seitsemässä ottelussa. Hän oli voittamassa hopeaa Moskovan kisoista 1980 ja osallistui vielä Los Angelesin olympialaisiin 1984, joissa hän teki neljä maalia.